Asirija/Povijest/Staroasirsko razdoblje/Uspon Asirije/Vladavina Ašur-ubalita I. (oko 1363.-1328. p.n.e.)

Dugotrajna vladavina Ašur-ubalita I. označuje ujedno i prvu pojavu Asirije kao političke stvarnosti, te početak njezina uspona sve dok se ne ubroji među najveće sile drevnog Bliskog istoka. Ovo se razdoblje obično naziva razdobljem Amarne, a Ašur-ubalit igrao je, uz Hetite, drevni Egipat, Kraljevstvo Mitani i Babiloniju, vodeću ulogu u Plodnom polumjesecu. On je ujedno i prvi asirski vladar koji se i službeno nazvao »kraljem Asirije«, dok su se prethodni vladari u gradu-državi Ašur nazivali »namjesnicima boga Ašura.
Ipak, vrlo je malo poznato o razdoblju Ašur-ubalita I. Zna se da je upravljao jedinstvenom i snažnom državom, da je i od ostalih vladara bio priznat kao moćan vladar, te da je kroz prilično dugo razdoblje imao vlast i nad Babilonijom. Dva njegova pisma nađena su u egipatskoj Amarni, a u njima se asirski kralj egipatskom faraonu obraća kao sebi ravnome. Sadržaj pisama odnosi se na dobre trgovačke i vjerojatno političke odnose između dvije zemlje.
Više pojedinosti ima o njegovim odnosima s Babilonijom. Ašur-ubalitova kći udala se za babilonskoga kralja, pa je Ašur-ubalitov unuk postao vladar Babilonije, u čemu mu je pomogao sam Ašur-ubalit I. Kad je došlo do pobune te je Ašur-ubalitov unuk svrgnut i ubijen, a na njegovo mjesto postavljen drugi kralj, asirski kralj provaljuje u Babiloniju, svrgava uzurpatora, a na njegovo mjesto postavlja kralja po svom izboru, te je do kraja života imao važnu ulogu u upravljanju Babilonijom.

Asirija


Asirija/Povijest/Srednjoasirsko carstvo/Prvo razdoblje Srednjoasirskog carstva (oko 1243.-1207. p.n.e.)/Građevinska djelatnost i kultura

Šalmanaser I. i Tukulti Ninurta I. dodatno su izgradili Ašur i Ninivu, a Tukulti Ninurta izgradio je i sasvim novu prijestolnicu, nedaleko od Ašura, sa suprotne strane Tigrisa. Grad je bio bogato opremljen, a u središtu je bila kraljeva palača u kojoj je kralj i ubijen. U ovom je razdoblju, zahvaljujući pripojenju Babilonije, došlo i do značajnog kulturnog utjecaja toga područja na asirsku civilizaciju, a posebice na književnost i religiju.

Asirija


Asirija/Povijest/Srednjoasirsko carstvo/Prvo razdoblje Srednjoasirskog carstva (oko 1243.-1207. p.n.e.)/Stagnacija

Nakon ubojstva Tukulti Ninurte, Asirija prolazi kroz razdoblje stagnacije i pada, te dolazi do rasta moći Babilonije. Glavni razlog pada moći Asirije bilo je nutarnje nezadovoljstvo stanovništva, a izvana pokreti novih naroda prema Plodnom polumjesecu. Od tih naroda najznačajniji su bili Frigijci koji su provalili u Anatoliju i doveli do propasti kraljevstva Hetita. Sa zapada su nadirali, pak, Aramejci.

Asirija


Asirija/Povijest/Srednjoasirsko carstvo/Drugo razdoblje

U ovom se razdoblju priširila uporaba željeza, pa je došlo i do znatnih promjena u načinu ratovanja. Zapravo je uporaba željeza u izradi oružja i oklopa dovela do novog velikog preokreta, sličnog onom kad su uvedene dvokolice s konjskom zapregom početkom 2. tisućljeća p.n.e. Opširnije u modulima ispod.
1 Sadržaj odjeljka
* Novi uspon
* Život unutar carstva

Asirija


Asirija/Povijest/Srednjoasirsko carstvo/Drugo razdoblje/Život unutar carstva

Ovi vojni uspjesi doveli su i do blagostanja u samoj Asiriji, gdje se razvija zamjetna umjetnička djelatnost. U gradovima dolazi do značajnih građevinskih radova, a asirski pisari ostvaruju dvije zbirke zakona: zakonik dvorskih uredbi sve od Ašur-ubalita I., te zbirku zakona koji se uglavnom bave položajem žena u Asiriji. U svim ovim civilizacijskim dostignućima znatan je bio utjecaj babilonske civilizacije.

Asirija


Asirija/Povijest/Srednjoasirsko carstvo/Prvo razdoblje Srednjoasirskog carstva (oko 1243.-1207. p.n.e.)/Vojni pohodi

Šalmanaser I. vodio je vojne pohode prema istoku i sjeveru čime je zaključio osvajanje istočnog dijela kraljevstva Mitani, što je učinio unatoč velikoj sili protivnika koja je uključivala i Hetite i Aramejce. U opisima ovog rata dolazimo i do prvih saznanja o asirskom načinu vođenja bitki, po čemu će ovaj narod i postati poznat. Primjerice, u jednom od izvješća o bitci s kraljem Mitanija, Šalmanaser I. hvali se kako je, nakon pogubljenja desetina tisuća protivničkih vojnika, oslijepio barem 14.400 Mitanijaca koje je žive odveo u zarobljeništvo.
Slične je pohode vodio i Tukulti-Ninurta I., no on se upravio i protiv Babilonije, te dodao i to područje svome kraljevstvu. Postoje tri opisa ovog pohoda: jedan u kraljevskim natpisima Tukulti-Ninurte I., drugi u povijesnom epu o Tukulti-Ninurti, a treći je fragmentarni izvještaj u jednom babilonskom ljetopisu. Prema tim izvorima, Kaštiliaš, kasitski kralj Babilonije pobijeđen je i ubijen, a Babilon je opljačkan i razoren, dok je kip boga Marduka odnesen u Asiriju. Važni su bili i pohodi ovog kralja prema sjeveru, sjeveroistoku i zapadu, gdje je pobijedio Hetite. Velika skupina pobijeđenih Hetita odvedena je u izgnanstvo u svojevrsne radne logore u Asiriji. Ovo će postati ustaljena praksa kojom se uklanja nestabilnost s pograničnih područja, a istovremeno dobiva značajna radna snaga.

Asirija


Asirija/Povijest/Srednjoasirsko carstvo/Drugo razdoblje/Novi uspon

Dolazak na vlast asirskoga kralja, Ašur-reš-išija I. (oko 1132.-1115. p.n.e.) označava početak novog uspona Asirije. Njegova je najveća zasluga ponovno uspostavljanje unutarnje stabilnosti u kraljevstvu, te utvrđivanje granica i utvrda. Nakon njega na vlast dolazi Tiglat-Pileser I. (oko 1114.-1076. p.n.e.), jedan od najznačajnijih kraljeva u asirskoj povijesti. Pod njegovom se vlašću Asirija proširila u svim smjerovima, od Sredozemnog mora na zapadu, do Babilona na jugoistoku. Prvi izazov, neposredno nakon njegova stupanja na prijestolje, bio je napad Frigijaca (Mušuku u asirskim izvorima), koji će se pretvoriti u dugotrajno ratovanje na zapadu asirskoga kraljevstva, u koje će se potom uključiti i Aramejci koji su u tom razdoblju stvorili snažan plemenski savez. Tiglat-Pileser I. uspio je po svoju vlast dovesti čitavu Siriju i južnu Anatoliju, do gorja Taurus.
Usto, Tiglat-Pileser I. vodio je i bitke protiv Babilonaca. Nakon pobjede kod rijeke Donjeg Zaba, Asirci su nastavili prema jugu, te osvojili glavne babilonske gradove, uključujući Babilon i Sipar. Čini se, ipak, da nisu uspjeli zagospodariti i južnom Babilonijom.

Asirija


Asirija/Povijest/Novoasirsko carstvo/Asirija i Urartu (823.-745. p.n.e.)

Kroz gotovo stotinu godina nakon smrti Šalmanasara III., povijest Asirije obilježena je upadima snaga kraljevstva Urartu, koje je u tom trenutku postalo snažnije i od same Asirije. Ovakvu asirsku slabost iskoristili su ostali narodi, poglavito Babilonija na jugu, te Aramejci i ostali narodi na zapadu, koji su se oslobodili vazalskog odnosa prema Asiriji. Ovo je najtamnije razdoblje Novoasriskog carstva, čemu je doprinio i Šalmanasarov sin, Šamši-Adad V. (823.-811. p.n.e.). Njega je naslijedio Adad-nirari III. (811.-783. p.n.e.), uz kojega je kao namjesnica, barem na početku kraljevanja, vladala njegova majka, Samu-ramat, poznatija kao Semiramida. U to je doba Asirija ponovno počela rasti, te je osvojila Damask, a Kraljevstvo Izrael plaćalo joj je danak. Usto, obnovljena je i prevlast u Babiloniji. Ipak, više nego sam kralj, vlast su u osvojenim područjima imali mjesni moćnici kojima je kralj davao osobite povlastice.
Osim nastavka gradnje i obnove gradova (Kalah, utvrda Šalmanasar, Niniva), za ovo je razdoblje značajan i snažan utjecaj babilonske religije u Asiriji i važno mjesto koje tada u Asiriji zauzima babilonski bog Nabu.
Od 782. do 745. p.n.e. kraljevala su nominalno tri kralja, no u stvarnosti je zemlja bila podijeljena na zapravo neovisne državice, a jačanjem kraljevstva Urartu, Asirija se našla pred nestankom.

Asirija


Asirija/Povijest/Novoasirsko carstvo/Početak Novoasirskog carstva (1075.-884. p.n.e.)

Nakon smrti Tiglat-Pilesera I. (1076. p.n.e.) ponovno je smanjena asirska moć i malo je o toj zemlji poznato sve do dolaska na vlast Ašur-Dana II. (935. p.n.e.). Razlog je tome vjerojatno bila nemogućnost ostvarivanja učinkovite i sustavne uprave na ogromnom teritoriju što ga je Tiglat-Pileser osvojio, ali i izuzetno snažan pritisak što su ga na asirsko kraljevstvo vršili Aramejci. Stanje se popravilo početkom prvog tisućljeća kad su trojica uzastopnih kraljeva ostvarili unutarnju stabilnost i poduzeli vojne pohode za vraćanje izgubljenih teritorija.
Prvi je od njih Ašur-Dan II. (935.-912. p.n.e.), čije kraljevanje označava i početak Novoasirskog carstva. On je bio prvi kralj, nakon više od jednog stoljeća, koji je redovito poduzimao vojne pohode izvan Asirije, u prvom redu protiv Aramejaca od kojih je ponovno preuzeo izgubljena područja na zapadu. Tada je došlo i do obnove grada Ašura, a osobito njegovih gradskih zidina.
Drugi je važan kralj Adad-nirari II. (911.-891. p.n.e.), sin Ašur-Dana. Osim što je nastavio pritisak protiv Aramejaca, poveo je i pohode protiv Babilonije na jugu i zemlje Nairi na istoku. Prilikom ovih pohoda, asirska je vojska stigla do rijeke Balih na zapadu, do srednjeg Eufrata na jugu, do jezera Van na sjeveru i do središnjeg dijela gorja Zagros na istoku. U središtu svih pohoda bili su Aramejci protiv kojih je povedeno čak osam pohoda, koji su bili tako uspješni da je Adad-nirari na kraju prošao aramejskim područjima, a mjesni su mu aramejski poglavari dragovoljno odavali počasti. Ovi pohodi trebali su ponajprije dati sliku o asirskoj moći i tom će se strategijom služiti i kasniji asirski kraljevi. Druga novost bilo je postavljanje velikih skladišta s namirnicama za vojsku na strateškim mjestima novoosvojenih prostora. Ova će se skledišbena mjesta kasnije pretvoriti u administrativna središta, čime počinje uređivanje carstva po provincijama.
Treći važan kralj ovoga razdoblja bio je Tukulti-Ninurta II. (891.-884. p.n.e.) koji se posvetio sustavnom unutarnjem uređivanju carstva. Usto, bio je vrlo poduzetan graditelj te je poduzeo velike obnove i gradnje u Ašuru i u Ninivi.

Asirija


Asirija/Povijest/Novoasirsko carstvo/Kasno Asirsko carstvo (744.-612. p.n.e.)/Kulturna i religijska obnova

Mlađi Sanheribov sin, Asarhadon (681.-669. p.n.e.), manje se bavio vojnim pohodima, a više pitanjima kulture i religije, što je vidljivo iz njegovih kraljevskih natpisa i pisama. Nađeni su i brojni kraljevi zahtjevi za proroštvima upućeni bogovima Šamašu i Adadu, kako bi dali smjernice za državnu politiku. Ipak, poveo je i vojne pohode protiv Egipta, a uspjeh je postigao 671. p.n.e. osvojivši egipatsku prijestolnicu, Memfis. Za jednog od sljedećih pohoda, kojim je htio učvrstiti vlast u Egiptu, Asarhadon je i umro. U Babiloniji je nastojao primiriti stanovništvo radeći oko obnove i ustrojavajući dobru upravu. Središte radova u Babiloniji bila je obnova samog Babilona i Mardukova hrama. Velike radove provodio je i u Ninivi, Ašuru, Arbeli i Kalahu. U Asarhadonovo je vrijeme osobitu ulogu u upravljanju državom imala njegova majka, Nakija, koja je čak pisala kraljevske natpise i primala izvješća službenika o religijskim i vojnim pitanjima. Nakon Asarhadonove smrti ona će nastaviti imati vodeću ulogu i za vlasti svoga unuka, Asurbanipala.

Asirija


Asirija/Povijest/Novoasirsko carstvo/Kasno Asirsko carstvo (744.-612. p.n.e.)

Kad je Tiglat-Pileser III. (745.-727. p.n.e.) došao na vlast, našao je zemlju u gotovo potpunom rasulu. Poveo je vrlo uspješne pohode na sjever i osvojio područje kraljevstva Urartu. Ovi su uspjesi potakli vladare narodâ na zapadu da mu dragovoljno plaćaju danak i zapravo postanu njegovim vazalima. Nakon smirivanja stanja na sjeveru, Tiglat-Pileser 734. p.n.e. kreće prema zapadu, prolazi kroz Siriju, Feniciju i Judu, te osvaja grad Gazu, koja je bila važna radi uspostavljanja izravne trgovine s Egiptom. Nakon pobune zapadnih zemalja, kralj ih pokorava, te ih uključuje u Asirsko carstvo. Tiglat-Pileser više će se puta uplitati i u stvari Babilonije, dok na koncu ne zasjedne osobno na babilonsko prijestolje, te tako ujedini dva moćna carstva, što će dovesti do pobune Merodah-Baladana. U ovom je razdoblju provedeno opsežno preustrojstvo državne uprave, a mnoštvo je osvojenog naroda preseljeno u druge krajeve. Ovaj kralj nije mnogo gradio, a najvažnija je njegova građevina palača u Kalahu. Opširnije u modulima ispod.
1 Sadržaj odjeljka
* Pokoravanje zapada i borbe s Merodah-Baladanom
* Kulturna i religijska obnova
* Asurbanipal

Asirija


Asirija/Povijest/Novoasirsko carstvo/Kraljevi iz Kalaha (883.-824. p.n.e.)

Ovo razdoblje predstavlja jedan od vrhunaca Novoasirskog carstva (drugi će biti onaj u doba Sargona II. i njegovih nasljednika). Prvi od kraljeva ovog razdoblja bio je Ašur-nasir-pal II. (884.-859. p.n.e.) koji je svoju prijestolnicu premjestio u grad Kalah. Za njega se može reći da je postao uzorom idealnog asirskog kralja, koji je doveo Asiriju do dotad neviđene moći i bogatstva, a sve zahvaljujući njegovu načelu da asirski kralj redovito, svake godine mora polaziti u vojne pohode. Povjesničarima je dosad poznato 14 velikih pohoda u 24 godine njegove vlasti. Poveo je tri pohoda prema istoku, odakle je doveo stanovništvo kao roblje u Kalah. Poveo je također više pohoda prema sjeveru i sjeveroistoku, gdje je osvojio zemlje Urartu i Nairu, gdje je proveo opsežne administrativne mjere koje su mu osigurale stalne prihode kroz cijelo kraljevanje. Kroz čitavo vrijeme svoje vlasti ratovao je i na zapadu, gdje su si Asirci uspjeli bez borbe osigurati redovite prihode iz Karkemiša. Prešli su i preko gornjeg toka Eufrata i konačno stigli i do Sredozemnog mora, a libanonski gradovi iskazivali su počast ovom kralju. Ašur-nasir-pal II. poduzeo je, koristeći libanonsku cedrovinu, nove građevinske radove u Kalahu. Poveo je i nekoliko kaznenih pobuna protiv pobunjenika na južnoj granici carstva.
U ovom je razdoblju započela podjela carstva na provincije s upraviteljem na čelu, iz kojih je redovito morao stizati porez.
Ašur-nasir-pala II. naslijedio je njegov sin, Šalmanasar III. (858.-824. p.n.e.) koji je nastavio voditi vojne pohode. Na zapadu se suočio s dva područja otpora, onim sjevernijim oko Karkemiša i onim južnijim oko Damaska. Sa sjevernijim protuasirskim savezom lako se obračunao i utemeljio ondje asirsku upravu, dok je veće borbe vodio sa savezom oko Damaska koji je okupljao više naroda, a među njima i kraljevstvo Izrael, što ga je predvodio kralj Ahab, kralj Izraela. Najveći sukob dogodio se kod Karkara na rijeci Orontu 853. p.n.e. Premda je pobjedu odnio Šalmanasar, damaščanski savez uništen je tek kasnijim ustrajnim asirskim pohodima, kad će Šalmanasar stići sve do brda Karmel gdje je postavio i svoju stelu. Na sjeveru se sukobio s kraljevstvom Urartu, a najveći je pohod bio 856. p.n.e., pri čemu su Asirci osvojili veliko područje i priličan plijen, koji je uključivao i brojne konje, odveli u Asiriju. Dva pohoda u Babiloniju bila su manjeg značenja.
Šalmanasar je, poput svoga oca, izgrađivao Kalah, a uz taj grad izgradio je i utvrdu »Šalmanasar« koji je bio najveća vojna konstrukcija u zapadnoj Aziji. Obnovio je zidine Ašura i tamošnje hramove, a gradio je i u Ninivi. Kraj njegove vladavine označen je pomutnjom iz koje kao kralj izlazi jedan od njegovih sinova, a nije poznato kako je Šalmanasar završio život.

Asirija


Nogomet/Pozicije/Obrambene pozicije

Braniči igraju iza veznih igrača i primarna zadaća im je podrška vrataru i prevencija da protivnici zapucaju prema golu. Najčešće, braniči ostaju na svojoj polovici terena. Visoki braniči se pomiču u protivnički šesnaesterac kada je zabijanje gola glavom realistična mogućnost. To je najčešće kod kornera i slobodnih udaraca. Opširnije u modulima ispod.
1 Sadržaj odjeljka
* Središnji branič
* Libero
* Krilni branič
* Bekovi

Nogomet


Nogomet/Pozicije/Obrambene pozicije/Libero

Libero (tal. slobodan, nesputan) je višestruko upotrebljivi branič koji nastoji ometati protivnike i loptu da dođe do crte šesnaesterca. Njihova uloga je "maštovitija" od središnjih braniča koji uglavnom sudjeluju u obrani. Naime, libero igrači najčešće grade kontranapade iz svoje polovice, i kao takvima im treba poboljšana kontrola lopte i sposobnost dodavanja. Ipak, libero igrači su najčešče obrambeni igrači. U catenaccio sustavu igre, najpopularnijeg tijekom 60-ih godina 20. stoljeća, libero je služio isključivo u obrambene svrhe.
Kao što je već rečeno, brojni libero igrači uspješno iznose loptu izvan obrane i počinju kontranapade na drugoj strani koji znaju biti od velike koristi za momčad. To im omogućuju neke taktičke (čitanje igre, predviđanje, pozicioniranje...), te tehničke mogućnosti i sposobnosti (dodavanje, izvrstan pregled igre...). Takve sposobnosti su imali legendarni Franz Beckenbauer, Gaetano Scirea, Ronald Koeman i Franco Baresi. U današnjem nogometu, Rafael Marquez se ističe na poziciji libera.

Nogomet


Nogomet/Pozicije/Obrambene pozicije/Braniči (bekovi)

Braniči (u prijašnjem nazivlju i bekovi, od eng. back) zauzimaju široke obrambene pozicije, a nalazi se po jedan na svakoj strani terena. Njihov glavni zadatak je onemogućavanje protivničkih igrača da centriraju loptu u šesnaesterac. U nekim formacijama, bekovi su flasteri na protivnicima. Od većine bekova se očekuje da, u napadu, upućuju kvalitetne lopte prema protivničkom šesnaestercu i probijaju bok terena.
Tradicionalno, bekovi su igrali ulogu koju danas obavljaju središnji braniči. Kako je igra evoluirala, bekovi su odlazili više prema bokovima, pa sada ova pozicija zahtijeva neke sposobnosti drugačije od onih u prošlosti. Današnji bek mora biti jak, čvrst, utjecajan na momčad, jak u uklizavanjima, te mora imati izuzetnu kondiciju da izdrži stalno trčanje gore-dolje po terenu.
Zbog činjenice što često barataju loptom, moraju imati dobru tehniku. Zato nije čudno da su bekovi izuzetni pucači slobodnih udaraca i jedanaesteraca. Najbolji primjer za uspješnog beka, koji ima sve ove sposobnosti, zasigurno je Roberto Carlos.

Nogomet


Nogomet/Pozicije/Obrambene pozicije/Krilni branič

Krilni branič je moderna varijacija beka s jačim naglaskom na napad. Najpoznatiji primjer krilnog braniča je Hrvat Darijo Srna, koji već godinama igra na toj poziciji u sustavu hrvatske reprezentacije 3-5-2, ili varijaciji te taktike 3-4-1-2. Krilni branič mora imati izuzetnu kondiciju poput bekova, jer i krila stalno trče gore-dolje po terenu. Pošto imaju "osiguranje" trojice središnjih braniča, krilni braniči imaju veću slobodu za odlazak u napad i upošljavanje napadača dobrim i korisnim loptama.

Nogomet


Asirija/Povijest/Novoasirsko carstvo/Kasno Asirsko carstvo (744.-612. p.n.e.)/Asurbanipal

Asurbanipal (669. - oko 631. ili 627. p.n.e.) je nastavio s vojnim djelovanjem u Egiptu kako bi ga sasvim podložio, tako da je 667. p.n.e. ponovno osvojio Memfis, koji se bio pobunio, baš kao i nekoliko godina kasnije. Tada, 663. p.n.e., osvaja i Tebu, no asirska će vlast ondje naglo početi slabiti zbog briga na drugom kraju carstva, pa će Egipat konačno vratiti svoju neovisnost. Najveći Asurbanipalov problem bila je Babilonija i njezini saveznici Elamci. Asurbanipalova brata, Šamaš-šuma-ukina, njihov otac, Asarhadon, postavio je za kralja u Babilonu, što je dovelo do rata među braćom, koji je trajao od 652. do 648. p.n.e. Većina se sukoba odigrala na babilonskom području, tako da je najveće žrtve i podnijelo babilonsko stanovništvo. Za posljednje opsade Babilona izbilo je siromaštvo i glad. Šamaš-šuma-ukin na koncu je poražen, unatoč pomoći saveznika - Elamaca i Arapa. Asurbanipal je tada osvojio i elamski glavni grad Susu, a Elamci prestaju postojati kao narod.
I za Asurbanipala središte je kraljevstva bila Niniva, u kojoj je izveo velike građevinske radove, a osobito veličanstvenu sjevernu palaču s velikom terasom, travnjacima i egzotičnim biljkama i životinjama, brojnim prostorijama s velikim kamenim reljefima koji dočaravaju Asurbanipalove pobjede. Osim toga, gradio je u Ašuru, Arbeli i Kalahu, a nastavio je i Asarhadonov plan obnove Babilona. Kao jedan od vjerojatno rijetkih pismenih asirskih kraljeva, Asurbanipal je u knjižnicama Ninive skupio veliku zbirku spisa pisanih klinastim pismom, koji su danas povjesničarima glavni izvor za poznavanje asirske i babilonske kulture.Od tada je sve pošlo krivim putem!

Asirija


Asirija/Povijest/Novoasirsko carstvo/Kasno Asirsko carstvo (744.-612. p.n.e.)/Pokoravanje zapada i borbe s Merodah-Baladanom

Njegov nasljednik Šalmanasar V. gotovo je sigurno osvojio Samariju i Kraljevstvo Izrael oko 722. p.n.e., a njegovi su stanovnici preseljeni u Asiriju. Na koncu je kralj ubijen, a njegovo mjesto zauzima uzurpator Sargon II. koji nastavlja s osvajanjima. Ipak, morao se suočiti i s unutarnjim nemirima, koji su dali povoda vazalinim državama, Damasku, Arpadu i Samariji, da se pobune. U bitci kod Karkara Sargon ih poražava i ponovno stiže do Gaze, gdje pobjeđuje i egipatsku vojsku. Svoj je utjecaj proširio i na Cipar. Vodio je borbe i na sjeverozapadu, te uspio postići mir na tim granicama. U Babiloniji su nastavljene borbe s Merodah-Baladanom. Sargon je izgradio sasvim novu prijestolnicu - Dur Šarukin (Utvrda Sargon) - nešto sjevernije od Ninive. Središnja zgrada novog grada bila je kraljevska palača, no ondje su se uzdizali i veličanstveni hramovi i zigurati, a čitav je kompleks bio opasan snažnim zidinama. Iz svih dijelva Sarogonova carstva stanovništvo je preseljavano u Dur Šarukin, kako bi se napunio novi grad.
Sargonov sin i nasljednik, Sanherib (705.-681. p.n.e.) morao je svoju pozornost okrenuti prema zapadu. Kraljevstvo Juda s kraljem Ezekijom na čelu, odbijalo je pokornost Asiriji, te je sklopilo savez s Egiptom. Povjesničari se do danas nisu složili valja li govoriti o jednom ili više vojnih pohoda prema Jeruzalemu. Ipak, jasno je da je asirska vojska porazila egipatsko-etiopsku vojsku kod mjesta Eltekeh na području Jude. Nakon toga je počela opsada Jeruzalema, a grad nije nasilno pao, nego je Ezekija Sanheribu dao bogate darove. Ostali judejski gradovi bili su teško razoreni, a osobito Lakiš. U sljedećem sukobu s etiopskom vojskom asirske su se snage naglo povukle. Povijesni izvori nude više razloga tome povlačenju, no do danas nije jasno što se doista dogodilo. U Babiloniji otpor protiv Sanheriba predvodio je i dalje Kaldejac Merodah-Baladan, a nakon njegove smrti, njegov sin. Babiloncima su se pridružili i Elamci, no Marodah-Baladan je poražen i morao se skloniti u Elam. Sanherib, nakon žestokih borbi osvaja Babilon, razara ga, te ubija ili iseljava sve stanovništvo grada, kao što piše na Sanheribovim kraljevskim natpisima. Ovaj događaj iz 689. predstavlja najtamniju točku u povijesti Babilonije kroz mnoga stoljeća. Sanherib je za svoju prijestolnicu izabrao Ninivu, te je vodio njezinu opsežnu obnovu. Izgrađena je nova palača, a grad je nanovo utvrđen sasvim novim obziđem i gradskim vratima. Obnavljao je i Ašur, nastojeći tako obnoviti i asirsku religiju. Prema toj Sanheribovoj obnovi, babilonski bog Marduk morao je biti podređen asirskome bogu Ašuru. Nije do kraja poznato kako je završilo Sanheribovo kraljevanje, no gotovo je sigurno da ga je ubio jedan od njegovih vlastitih sinova.

Asirija


Nogomet/Pozicije/Vratar

Biti vratar u nogometu nije lako, jer to je najspecijaliziranija pozicija u cijeloj igri. Posao vratara je nadasve obramben: štite gol svoje momčadi i pokušavaju spriječiti protivnika da poentira. Oni nose opremu kojom se razlikuju od svojih suigrača, protivnika te sudaca. Dozvoljeno im je koristiti se rukama, ali samo u za to predviđenom prostoru, šesnaestercu. Vratar se mijenja kao i svaki drugi igrač, no ako je vratar dobio crveni karton ili je ozlijeđen, a više nema zamjena na raspolaganju, tada jedan od aktivnih igrača prelazi na mjesto vratara.
Vratar u nogometu je specijaliziran za isključivo tu poziciju, pa se vratar ne pojavljuje u nijednoj drugoj ulozi, iako ima vrlo rijetkih iznimaka. Jorge Campos, vratar meksičke reprezentacije, osim što je bio vratar, imao je nevjerojatno dobre predispozicije i za mjesto aktivnog igrača. Kada je zatrebalo, Campos bi postao napadač! Vratari s dobrom tehnikom znaju izvoditi slobodne udarce i jedanaesterce, iako se ni to ne vidi često zbog očitog razloga: gubitak lopte dok vratara nema na golu znači lagan posao za napadače da zabiju gol. Primjeri ovakve vrste vratara su José Luis Chilavert, Paragvajac i vratar nacionalne momčadi, te Rogério Ceni, Brazilac. Oba vratara su postigla više od 60 pogodaka tijekom svojih profesionalnih karijera.
Tjelesna snaga, visina, skakačke sposobnosti i dobro procjenjivanje su cijenjene kvalitete vratara zbog kontrole visokih lopti, pokretljivosti i baratanja loptom. Tradicionalno, dribling, kontrola loptom i dodavanje najčešće nisu bili potrebni vratarima. No, uvođenje pravila po kojem vratar ne smije uzeti loptu u ruke nakon što mu je ona vraćena nogom od suigrača, dovelo je i do potrebe za tim sposobnostima.

Nogomet


Nogomet/Pozicije/Pozicije u veznom redu/Središnji vezni igrač

Središnji vezni igrači igraju više uloga na terenu, ovisno o prednostima ili slabostima momčadi u taktici. Veza su između obrane i napada, ali su također važni u obrani kada ometaju posjed lopte protivnika. Njihova središnja pozicija omogućuje im izvrstan pregled igre. Većina akcija se odigrava preko njih i oko njihovog prostora na terenu. Zato je razina igre veznih igrača najvažnija za funkcioniranje momčadi. Moraju imati razvijene najfinije nogometne sposobnosti kao dodavanje, pucanje prema golu i zadržavanje lopte u posjedu, kao i one obrambenije sposobnosti (rušenje, uklizavanje...).
Michael Ballack i Steven Gerrard su najbolji središnji vezni igrači u današnjem nogometu. Obojica imaju sposobnost igranja u oba šesnaesterca, te koriste jačinu, sposobnosti dodavanja i tehniku da poboljšaju i pojačaju igru svoje momčadi. Općenito, ovaj dio terena se naziva strojarnica, jer rijetko koja momčad uspijeva ostvariti uspjeh bez veznih igrača.

Nogomet


Nogomet/Pozicije/Pozicije u veznom redu/Obrambeni vezni igrač

Obrambeni vezni igrač je središnji vezni igrač koji je postavljen ispred središnjih braniča zbog obrambenih razloga i tako “čuva leđa“ veznim igračima i napadačima da idu prema suparničkom golu. Glavni zadatak obrambenog veznog je uzeti loptu protivnicima i na siguran način je isporučiti veznom redu ili napadu. Osim što imaju najčešće obrambene zadatke, daju osiguranje ostalim veznim igračima za odlazak prema suparničkom dijelu igrališta bez da brinu o obrani.
Obrambeni vezni se u španjolskom i portugalskom još naziva i volante (rudar), jer naporno rade na rušenju protivničkih napada. Brazilska reprezentacija postavlja barem jednog volante igrača, te je upravo ta reprezentacija proizvodila s godinama najbolje obrambene vezne, kao npr. Dungu. Spomenuti još valja i Claudea Makelelea i Roya Keanea kao jedne od najboljih obrambenih veznih u modernom nogometu.

Nogomet


Nogomet/Pozicije/Pozicije u veznom redu/Napadački vezni igrač

Napadački vezni igrač je središnji vezni igrač koji je isturen u veznom redu, najčešće iza napadača. Ovi igrači služe tipično kao napadački pivot momčadi, tj. kruže na nekih 30 metara od gola nastojeći uposliti napadače. Njihova kreativnost zna biti od presudne važnosti za cijelu momčad, jer upošljavanje napadača ili zabijanje golova često odlučuju utakmice. Pozicija napadačkog veznog zahtijeva uglavnom fine sposobnosti poput preciznog dodavanja, čitanja kretanja protivničke obrane, precizan udarac i sl., iako i oni moraju znati uklizati i uzeti loptu.
U nogometnim sredinama vrlo često se za napadačkog veznog može čuti izraz poput “fantazista“ ili “broj 10“, zbog toga što većina igrača na ovoj poziciji nosi dres s brojem 10. Zbog već prije nabrojanih sposobnosti, nije čudno da su neki od najskupljih igrača na nogometnom tržištu, poput Franka Lamparda, Paula Scholesa, Francesca Tottija ili Kake, upravo napadački vezni.

Nogomet


Nogomet/Pozicije/Pozicije u veznom redu

Vezni igrači su igrači čija je pozicija između napadača i braniča. Njihove glavne dužnosti su osvajanje posjeda lopte i kvalitetno iskorištavanje tih lopti, tj. upošljavanje napadača ili udarac prema golu. Većina trenera postavlja barem jednog središnjeg veznog igrača sa svim tipičnim zadacima za veznog igrača. Najčešće su upravo vezni igrači oni koji se najviše potroše tijekom utakmice, jer stalno trče između obrane i napada. Tijekom utakmice, ovisno o rezultatu, mogu prijeći u fazu napada ako je momčad u rezultatskom minusu, ili u obranu ako je rezultat povoljan, a nema još mnogo vremena do kraja. Opširnije u modulima ispod.
1 Sadržaj odjeljka
* Središnji vezni
* Obrambeni vezni
* Napadački vezni
* Krilni vezni

Nogomet


Nogomet/Pozicije/Obrambene pozicije/Središnji branič

Posao središnjeg braniča (još zvanog i centarhalf) je zaustavljanje protivnika, najčešće napadača da zapucaju prema golu ili da loptu unesu u njihov šesnaesterac. Kao što im ime govori, igraju u sredini. Većina momčadi igra s dvojicom središnjih braniča smještenih ispred vratara. Dva su načina obrane koje koriste središnji braniči:
* zonska obrana, gdje svaki od središnjih braniča brani određeni dio terena
* markiranje (flaster), gdje svaki središnji branič čuva određenog protivnika
Središnji braniči su najčešće visoki s istaknutim sposobnostima uklizavanja i kontrole lopte glavom, kao i čitanje igre. Nimalo nisu privlačni što se tiče kvalitete nogometa, ali zato njihov učinak u obrani i stalno rušenje protivničkih napada čini ih vrlo poželjnima. Naravno, postoje i središnji braniči koji imaju i finu tehniku dodavanja, driblinga...
Prije, izraz središnji branič se nazivao centarhalf. To je zbog toga što je u ranoj fazi 20. stoljeća većina momčadi igrala u formaciji 2-3-5. Tri igrača su stala u liniji u veznom redu, a kako je ova formacija evoluirala, ta tri igrača su se iz središnjeg dijela (center half) preselila više u obranu, pa je tako nastao izraz centarhalf.
U današnjem nogometu stručnjaci smatraju da su John Terry, Chris Riggott, Alessandro Nesta i Carles Puyol najbolji središnji braniči.

Nogomet


Nogomet/Pozicije/Pozicije u napadu/Središnji napadač

Središnji napadač ima jedan isključivi zadatak: zabijanje golova. Treneri na teren postavljaju jednog središnjeg napadača koji igra tik pored protivničkog središnjeg braniča. Još jedan napadač je najčešće malo povučeniji, te asistira i kreira golove, osim što i sam zabija. Središnji napadač je najčešće visok (tipa Peter Crouch), te služi za spuštanje centaršuteva upućenih od strane njegovih suigrača na zemlju. Ovakva vrsta igrača može i igrati po bokovima napada i na taj način doći do izgledne situacije za gol. Ovakva vrsta napadača je čvrsto građena, jaka, tako da snagom i jačinom ne zaostaju za braničima. Često zabijaju golove glavom (središnji napadači kao Oliver Bierhoff). Najbolji središnji napadači u povijesti nogometa su bili, po mišljenju većine stručnjaka, Pelé i Marco van Basten.

Nogomet


Nogomet/Pozicije/Pozicije u napadu

Napadači ili špice su igrači koji su postavljeni najbliže protivničkom golu. Njihova glavna dužnost je zabijamje golova. Najbolji primjeri dobrih napadača su Alan Shearer ili Ruud van Nistelrooy, igrači čija je najjača strana hladnokrvno zabijanje golova. Ostale dužnosti napadača su namještanje prilika za gol suigračima (najčešće još nekom napadaču), te zadržavanje lopte u posjedu na način da se ostali igrači stignu priključiti napadu. Moderne nogometne formacije uključuju između minimalno jednog do najviše četiri. Zbog činjenice da upravo napadači zabijaju najviše golova, često su vrlo skupi na nogometnom tržištu. Opširnije u modulima ispod.
1 Sadržaj odjeljka
* Središnji napadač
* Plitki napadač

Nogomet


Nogomet/Pozicije/Pozicije u napadu/Plitki napadač

Plitki napadači imaju dugu povijest u nogometu, ali terminologija kojom su opisivani tijekom godina se mijenjala. Originalno, ovakvi su se igrači nazivali unutarnji napadači ili plitki središnji napadači. U modernom se nogometu može čuti izraz povučeni napadač ili igrač u rupi (zato jer stoji između protivničke obrane i veznog reda svoje momčadi). Ova pozicija je popularizirana u Italiji i zove se ''trequartista'' (tročetvrtinski igrač) – razigravač koji ne igra niti u veznom redu niti u napadu, ali pridodaje snazi napada svoje momčadi.
Kakva god terminologija bila, pozicija plitkog napadača definirana je negdje između središnjeg napadača i veznog reda. Ovakvi igrači su spretni, napadački nastrojeni koji mogu zabiti gol ili asistirati središnjim napadačima. Najpoznatiji plitki napadači u povijesti nogometa su Maradona, Riquelme, Messi, Roberto Baggio, Alessandro del Piero, Totti, Kaka i Ronaldinho.

Nogomet


Nogomet/Pravila/Povijest i razvoj

Za prva nogometna pravila koja je prije izlaganja javnosti odobrio Engleski nogometni savez, zaslužan je Ebenezer Cobb Morley. Taj povijesni datum je 8. prosinca 1863. godine.
IFAB, za kojeg smo već rekli da je zadužan za svaku promjenu pravila, osnovan je 6. prosinca 1882., od strane škotskog, velškog i irskog saveza. Predstavnici ova tri saveza su pozvani u Manchester od strane engleskog saveza da se sva pravila ujedine i da postanu jedinstvena (prije su se, naime, utakmice između dvije države odigravale tako da će momčadi odlučiti po čijim će se pravilima igrati).
Kada je međunarodno nogometno tijelo FIFA osnovano u Parizu 1904., odmah je obznanjeno da će FIFA koristiti i da priznaje samo IFAB-ova pravila. Kada je to za posljedicu imalo rapidno povećanje popularnosti nogometa diljem svijeta, IFAB je odlučio primiti FIFA-u pod svoje okrilje (1913.). Danas se IFAB sastoji od četiri predstavnika FIFA-e, te jednog od predstavnika svakog saveza unutar Ujedinjenoga Kraljevstva.

Nogomet


Nogomet/Pozicije/Pozicije u veznom redu/Krilni vezni igrač

Krilni vezni igrač ili krilo je vezni igrač koji stoji na širokom prostoru u veznom redu, blizu aut-linije. Prije tridesetak godina, krilni vezni su bili okarakterizirani kao napadači, no kako je taktika evoluirala do danas, krilni vezni su se pomaknuli više prema centru igrališta, a manje prema suparničkom golu. Moderna krila danas uglavnom sudjeluju u taktikama 4-4-2 ili 4-5-1. Dužnost krila je nadmudriti i proći suparničke bekove, a potom ubaciti kvalitetan centaršut u protivnički šesnaesterac, iako nije isključeno da krila i zapucaju prema golu. Najčešće, ovakvi igrači su najobdareniji igrači u cijeloj momčadi, te imaju razvijene sposobnosti driblanja, udaraca prema golu, dodavanja, kao i smisao za vođenje momčadi, stoga ne čudi da su brojna krila kapetani momčadi. Još od ranih nogometnih dana od ovih igrača se ne očekuje vraćanje u obranu i rješavanje obrambenih pitanja oni prepuštaju braničima ili obrambenim veznim igračima.
Prije mnogo godina, najvredniji nogometaši su bila krila. No, godinama, njihova uloga je splasnula. Na Svjetskom prvenstvu 1966. u Engleskoj, Englezi su predstavili dotad neviđenu formaciju, bez krila. To je bila toliko neobična odluka trenera Alfa Ramseya da je ta engleska generacija nazvana "The Wingless Wonders" (Čuda bez krila).
U modernom nogometu, neki vezni igrači koji mogu igrati i na krilu zamjenjuju krilne vezne. Učinak tih igrača za pozitivnu posljedicu ima zaštitu obrambenih igrača. Dobar primjer takvih igrača je David Beckham, koji je igrao na takav način u Manchester Unitedu. Ipak, Beckhama se nakon prelaska u Real Madrid smatra klasičnim krilom, iako i tamo zaigrati u ulozi središnjeg veznog.

Nogomet


Nogomet/Povijest/Nogomet u kontinentalnoj Europi

Najstariji klub u kontinentalnoj Europi je bio švicarski klub iz Lausanne godine 1860. Osim što je bio nogometni klub, bio je i kriket klub. Pravi nogomet je predstavljen u Danskoj, u klubu iz Kopenhagena, te u još jednom švicarskom klubu, St. Gallen 1879. godine. Danski nogometni savez je osnovan 1889. U Italiji je od 1898. do 1929. postojala samo jedna liga koja je i danas elitna, Serie A. Španjolska La Liga je prvi put igrana 1928., dok je Copa del Rey (Kup kralja), počeo davne 1902. Jedna od velikih nacija je kasnila s profesionalnim nogometom. Radilo se o Njemačkoj koja je prešla iz amaterskih regionalnih liga u profesionalnu Bundesligu tek 1961.

Nogomet


Nogomet/Povijest/Osnivanje FIFA-e/Svjetsko prvenstvo u nogometu za muškarce

SP u nogometu u Urugvaju 1930. (prvo SP u povijesti) je okupilo samo trinaest momčadi, uglavnom iz Sjeverne i Južne Amerike, jer momčadi s drugih kontinenata nisu htjele danima putovati oceanom. No, od 1950. i SP-a u Brazilu, europske momčadi su se počele zanimati, pa čak i sudjelovati u SP-u. Tako je Svjetsko prvenstvo u nogometu poprimilo globalne razmjere, te postalo najveće sportsko natjecanje uopće. Iz SP-a su se razvila kontinentalna natjecanja: Europsko prvenstvo u nogometu, južnoamerička Copa America, oceanijski OFC Nations Cup, Azijski kup, Afrički kup nacija i sjevernoamerički CONCACAF Gold Cup.

Nogomet


Nogomet/Povijest/Osnivanje FIFA-e/Svjetsko prvenstvo u nogometu za žene

SP za žene je predstavljeno natjecanjem u Kini 1993. Natjecalo se dvanaest momčadi. Preko 650.000 posjetitelja je došlo na stadione, a više od milijardu ljudi iz sedamdeset država je barem povremeno gledalo prijenose. Kontinentalna natjecanja su jednaka kao i za muškarce.

Nogomet


Nogomet/Pravila/Izmijenjena E. B. Morleyeva pravila

Pravila iz 1863. su predstavljena javnosti u časopisu Bell's Life s laganim izmjenama:
1. Maksimalna duljina igrališta treba biti 200 jardi, a maksimalna širina 100 jardi. Duljina i širina trebaju biti označene sa zastavicama. Golove moraju sačinjavati dvije stative međusobno udaljene 8 jardi, i to bez ikakve vrpce ili grede koja ih spaja.
2. Pobjednik bacanja novčića ima izbor strana. Utakmica počinje nakon početnog udarca koji se odvija na sredini igrališta unutar kruga predviđenog za to. Tijekom početnog udarca protivnička momčad ne smije pristupiti na bliže od 10 jardi.
3. Nakon zabijenoga gola, momčad koja je gol primila izvodi loptu s centra, a momčadi trebaju zamijeniti mjesta.
4. Gol se zabija nakon što lopta prođe između dvije stative ili iznad stativa po bilo kojoj visini, pod uvjetom da nije bačena rukom, nošena rukom ili ispucana iz ruke.
5. Kada je lopta van granica terena, prvi igrač koji je dotakne mora je ubaciti u teren pod uvjetom da bude izvan granice terena pod pravim kutom od mjesta na kojem je lopta izašla. Ne smije se dodirnuti loptu dok ona ne padne na travu.
6. Kada igrač napuca loptu van granica igrališta, ne smije je više dirati dok se ponovno ne ubaci u igru, niti smije ometati druge igrače da loptu ubace u igru.
7. U slučaju da lopta pređe gol-liniju, a igrač čiji je gol bliži gol-liniji prvi dotakne loptu, netko od njegovih suigrača će biti zadužen da vrati loptu u igru slobodnim udarcem sa suprotnog mjesta od kojeg je lopta izašla iz terena. Ako netko od protivničkih igrača prvi dotakne loptu, netko od njegovih suigrača je mora izvesti s 15 jardi od gola sa suprotnog mjesta na gol-liniji od koje je lopta izašla. Momčad koja se u tom trenutku brani mora stajati iza gol-linije dok netko od protivnika ne dotakne loptu.
8. Igraču je dozvoljeno baciti loptu rukom ili je dodati suigraču ako je lopta prešla aut-liniju i izašla iz terena.
9. Nijedan igrač ne smije nositi loptu.
10. Saplitanje ili udaranje nije dozvoljeno, niti se dozvoljava korištenje ruku da se gurne ili zadrži protivnik.
11. Igrač ne smije baciti niti je dodati rukom suigraču ili protivniku.
12. Nijednom igraču nikako nije dozvoljeno pomicanje lopte s tla s rukama dok je lopta u igri.
13. Nijednom igraču nije dozvoljeno korištenje čepova, željeznih štitnika ili gutta-perche na kopačkama.
Na sastanku nogometnih saveza 8. prosinca 1863. dogovoreno je da će John Lillywhite u svom već spomenutom časopisu objaviti pravila po cijeni od jednog šilinga.

Nogomet


Nogomet/Pravila/Originalna pravila iz 1863.

Originalna pravila su, kako smo već rekli, napisana u prosincu 1863., a ovo je prijevod originala s engleskog na hrvatski:
1. Maksimalna duljina igrališta treba biti 200 jardi, a maksimalna širina 100 jardi. Duljina i širina trebaju biti označene sa zastavicama. Golove moraju sačinjavati dvije stative međusobno udaljene 8 jardi, i to bez ikakve vrpce ili grede koja ih spaja.
2. Pobjednik bacanja novčića ima izbor strana. Utakmica počinje nakon početnog udarca koji se odvija na sredini igrališta unutar kruga predviđenog za to. Tijekom početnog udarca protivnička momčad ne smije pristupiti na bliže od 10 jardi.
3. Nakon zabijenoga gola, momčad koja je gol primila izvodi loptu s centra, a momčadi trebaju zamijeniti mjesta (!).
4. Gol se zabija nakon što lopta prođe između dvije stative ili iznad stativa po bilo kojoj visini, pod uvjetom da nije bačena rukom, nošena rukom ili ispucana iz ruke.
5. Kada je lopta van granica terena, prvi igrač koji je dotakne mora je ubaciti u teren pod uvjetom da bude izvan granice terena pod pravim kutom od mjesta na kojem je lopta izašla. Ne smije se dodirnuti loptu dok ona ne padne na travu.
6. Kada igrač napuca loptu van granica igrališta, ne smije je više dirati dok se ponovno ne ubaci u igru, niti smije ometati druge igrače da loptu ubace u igru.
7. U slučaju da lopta pređe gol-liniju, a igrač čiji je gol bliži gol-liniji prvi dotakne loptu, netko od njegovih suigrača će biti zadužen da vrati loptu u igru slobodnim udarcem sa suprotnog mjesta od kojeg je lopta izašla iz terena. Ako netko od protivničkih igrača prvi dotakne loptu, netko od njegovih suigrača je mora izvesti s 15 jardi od gola sa suprotnog mjesta na gol-liniji od koje je lopta izašla. Momčad koja se u tom trenutku brani mora stajati iza gol-linije dok netko od protivnika ne dotakne loptu.
8. Ako igrač ima loptu pod kontrolom, dodjeljuje mu se slobodan udarac sa mjesta kojeg on označi. Poslije toga se može udaljiti s tog mjesta gdje želi, a nitko od protivnika ne smije napredovati od označenog mjesta prije nego što napadači dotaknu loptu.
9. Nijedan igrač ne smije nositi loptu.
10. Saplitanje ili udaranje nije dozvoljeno, niti se dozvoljava korištenje ruku da se gurne ili zadrži protivnik.
11. Igrač ne smije baciti niti je dodati rukom suigraču ili protivniku.
12. Nijednom igraču nikako nije dozvoljeno pomicanje lopte s tla s rukama dok je lopta u igri.
13. Igraču je dozvoljeno baciti loptu rukom ili je dodati suigraču ako je lopta prešla aut-liniju i izašla iz terena.
14. Nijednom igraču nije dozvoljeno korištenje čepova, željeznih štitnika ili gutta-perche na kopačkama.

Nogomet


Nogomet/Povijest/Od amaterizma do profesionalizma

Kada je nogomet postao popularna igra tijekom 1870-ih i 1880-ih, profesionalno bavljenje ovim sportom je bilo zabranjeno u Engleskoj i Škotskoj. Na sjeveru Engleske, neki su klubovi počeli upošljavati tzv. profesore nogometa, što su zapravo bili profesionalci iz susjedne Škotske. To je bio prvi slučaj profesionalizma u povijesti nogometa. Ljudi iz srednje klase, posebice oni iz Sjeverne Irske, postali su profesionalni nogometaši s namjerom da steknu dovoljno novca za normalan život. Neki klubovi su optuženi zbog posjedovanja profesionalnih igrača. 1885., engleski savez je dozvolio profesionalizam, ali plaće nisu smjele biti više od normalne građanske plaće.
Sjeverni klubovi su bili iz niže klase nego južnjački gospodini. Zato su se mnogo teže probijali do vrha u to vrijeme. Prvi klub sa sjevera u finalu FA Cupa je bio Blackburn Rovers 1882., kada su izgubili od Old Etoniansa, posljednjeg amaterskog kluba pobjednika.
Rani ženski nogometni klubovi, poput Kerr's Ladies iz Prestona, bili su toliko popularni da su njihove utakmice donosile toliko novca da je mnogo išlo u dobrotvorne svrhe. Prva zabilježena utakmica žena se zbila 23. ožujka 1895., između engleskog juga i sjevera. Plaće su ipak bile više u muškom nogometu, protiv čega su se žene pobunile. To je razljutilo engleski Savez, pa je 1921. donesena zabrana o održavanju ženskih utakmica na stadionima saveza. To je, kažu stručnjaci, ubilo ženski nogomet na pedeset godina. Kasnije je ta kazna ukinuta. Hakoah Beč iz Beča je vjerojatno bio prvi neengleski klub koji je plaćao svoje nogometašice 1920-ih. Također su postale prve žene koje su uspjele pobijediti engleski ženski klub. Bilo je to 1923. protiv West Hama, a završilo je 5-1 za Hakoah.

Nogomet


Nogomet/Povijest/Prvi nogometni savez

Tijekom ranih 1860-ih, bilo je sve više pokušaja da se u Engleskoj ujedine u jednu cjelinu sve vrste nogometa koje su se tada igrale po javnim školama. 1862., J.C. Thring, jedan od utemeljitelja Cambridgeskih pravila i ravnatelj Uppinghamske škole, iznio je svoja pravila koja je nazvao The Simplest Game (hrv. Najjednostavnija igra), koja su još poznata i kao Uppinghamska pravila. U ranom listopadu 1863., predstavnici škola Harrow, Shrewsbury, Eton, Rugby, Marlborough i Westminster, donijeli su još jedna pravila koja su ustvari bila poboljšana Cambridgeska pravila.
U ranu večer 26. listopada 1863., predstavnici većine nogometnih klubova su se okupili u Londonu, Freemason's Tavern u ulici Great Queen Street. To se smatra prvim službenim okupljanjem nogometnog saveza, ujedno i prvog službenog tijela u nogometu uopće. Taj sastanak je rezultirao zamolbom svim školama da se pridruže tom savezu, što je većina tih škola ipak odbila. Ukupno je bilo još šest sastanaka između listopada i prosinca 1863., na kojima se najviše raspravljalo o Cambridgeskim pravilima. U tim pravilima su bila dva zakona koja se suprotstavljala pravilima Saveza: trčanje s loptom u rukama i dozvola za udaranje protivnika u potkoljenicu. Evo prijevod izjašnjavanja Saveza:
IX. Igraču treba biti dozvoljen nastavak trčanja prema protivničkom golu ako uhvati loptu rukom, ili je uhvati dok ne odskoči više nego jednom, no ako je doda protivniku, treba zaustaviti daljnje trčanje.
X. Ako bilo koji igrač trči prema protivničkom golu, bilo koji suparnik ima slobodu da ga zadrži, saplete, udari u potkoljenicu ili hrvajući se otme loptu, no udaranje protivnika i istovremeno držanje nije dozvoljeno.
Na petom sastanku je bila očita inicijativa da se ova dva pravila ukinu iz pravila Saveza. Većina predstavnika je bila za tu promjenu, osim F. W. Campbella, predstavnika Blackheath Rugby Cluba, koji je to oštro odbio. Rekao je: "Udaranje je pravi nogomet." Na posljednjem, šestom sastanku, promjene su prihvaćene i ona dva pravila su izbačena. Stvorena su jedinstvena nogometna pravila, koja su se, uz neke izmjene, održala i do današnjih dana. Kada je Campbell vidio da su promjene prihvaćene, povukao je svoj klub iz Saveza.
Prva jedinstvena pravila Saveza su sadržavala dijelove koji više nisu prisutni u nogometu, no u ragbiju i australskom nogometu su vidljiva. Radi se o ubacivanju lopte u igru prilikom gola s crte šesnaesterca i još nekim malim detaljima. Ono što se održalo do danas su svakako pravilo zaleđa, auta, dodjeljivanja gola, kao i fleksibilnost dimenzija terena. Korištenje ruke je bilo strogo ograničeno na ubacivanje lopte iz auta. Zanimljivo, nije bilo određenog broja igrača, jedanaesteraca, prekršaja..., već su se kapetani momčadi trebali dogovoriti o tome prije početka utakmice.

Nogomet


Nogomet/Povijest/Osnivanje FIFA-e

Potreba za jednim izvršnim tijelom koje bi bilo iznad svih ostalih tijela na čitavom svijetu je postala očita na početku 20. stoljeća i povećanom popularnošću međunarodnih utakmica. Engleski nogometni savez se mnogo puta sastajao s namjerom osnivanja takvog tijela, ali nije bilo značajnijeg pomaka zbog činjenice da je za takvu organizaciju potrebno više nogometnih nacija. FIFA je osnovana u Parizu, 21. svibnja 1904. Francuski se akronim održao i do danas, čak i izvan država s francuskim kao materinjim jezikom. Prvi predsjednik je bio Robert Guérin.
FIFA je bila izvršno tijelo prvog međunarodnog turnira 1906., no takvo natjecanje nije doživjelo uspjeh. Ovaj neuspjeh kombiniran s ekonomskim faktorima je doveo do smjene Guérina i postavljanja Daniela Burleya Woolfalla, Engleza, za novog predsjednika. Iduće natjecanje, ono na Olimpijskim igrama 1908. je bilo uspješnije, bez obzira što su nastupili profesionalci koje je FIFA zabranjivala.
Članstvo u FIFA-i se tražilo i izvan Europe. Tako je 1909. savez JAR-a zatražio članstvo, Argentinci 1912., a Nogometni savez SAD-a 1913.
Tijekom Prvog svjetskog rata FIFA je izgubila mnogo na polju igrača, jer je većina morala u rat. To je automatski značilo da će se rjeđe putovati na međunarodne utakmice. Poslije rata, predsjednik je postao Carl Hirschmann, Nizozemac, koji je FIFA-u sačuvao od propasti, no pod cijenu povlačenja država iz Velike Britanije, koje su na taj način obznanile da ne žele imati veze s protivnicima iz rata.
1946. je donijela povratak država s Otoka. 10. svibnja 1947. je odigrana utakmica stoljeća između Odabranog sastava Ujedinjenog Kraljevstva i Jedanaestorice iz ostatka Europe na stadionu Hampden Park u Glasgowu, Škotska. Odabrani sastav UK je pobijedio s 6-1 pred 135.000 gledatelja. Čitav utržak od prodanih karata je proslijeđen na račun FIFA-e da se održi i nakon Drugog svjetskog rata. I doista, FIFA je nastavila s radom i organizirala SP-u 1950. u Brazilu. Na svoju pedesetu godišnjicu (1954.) FIFA je imala 84 člana.
* Svjetsko prvenstvo u nogometu za muškarce
* Svjetsko prvenstvo u nogometu za žene

Nogomet


Nogomet/Povijest/Razvoj nogometne igre/Cambridgeska pravila

1848. u Cambridgeu, H. de Winton i J.C. Thring, koji su i sami bili u školi Shrewsbury, sazvali su sastanak. Na njemu se pojavilo još dvanaest predstavnika iz Etona, Harrowa, Rugbyja, Winchestera i Shrewsburyja. Sastanak koji je potrajao osam sati je za pozitivnu posljedicu imao prvi komplet pravila, znanih kao ''Cambridge Rules''. Ne postoji originalni zapis tih pravila, no kopija iz 1856. se čuva u školi Shrewsbury. Pravila jasno naglašavaju da se lopta smije napucavati ''bilo kojim dijelom tijela''''osim ruke''. Upotreba ruku je bila dozvoljena samo za donošenje lopte na mjesto izvođenja. Postojalo je i primitivno zaleđe, koje je onemogućavalo igrače da dugo kruže oko protivničkoga gola. Iako su u povijesti nogometa vrlo važna, ova pravila nisu prihvaćena svugdje.

Nogomet


Nogomet/Povijest/Razvoj nogometne igre

Razvoj moderne nogometne igre dolazi od velikog broja vrsta tadašnjeg nogometa igranog u brojnim javnim školama u Engleskoj. Nogomet je prisvojen od većine škola kao najbolji način zadržavanja mladih u dobrom tjelesnom stanju. Svaka je škola imala svoja pravila i određivala veličinu nogometnog igrališta. Ubrzo se pojavila najveća razlika u pravilima; mogućnost ili nemogućnost nošenja lopte rukom. Neke škole (poput Rugbyja, Marlborougha i Cheltenhama) su u pravilima dopuštali korištenje ruku, dok su ostale škole (npr. Harrow, Charterhouse i Westminster School) isključivale upotrebu ruku u igri. Ova podjela je dovela do stvaranja dva sporta: ragbija (po školi Rugby) i nogometa.
Navala na željeznice (eng. ''Railway Mania'') u četrdesetim godinama 19. stoljeća je dovela do mogućnosti putovanja na udaljena mjesta za malen novac. Tako su međuškolska natjecanja postala moguća. Dok su se pravila za atletiku jasno raspoznavala samim gledanjem održavanja atletskih natjecanja, nogometna pravila nisu bila tako jednostavna za shvaćanje zbog razlika u pravilima od škole do škole.
* Cambridgeska pravila

Nogomet


Nogomet/Povijest/Osnivanje natjecanja/Prva liga

William McGregor, gospodin iz Perthshirea, 1888. godine je bio glavni pokretač sastanaka održavanih u Londonu i Manchesteru. Ovi sastanci su uključivali dvanaest nogometnih klubova koji su kasnije postali osnivači prve nogometne lige u povijesti nogometa. Na sastanku 22. ožujka 1888. se raspravljalo o bitnim pitanjima u tadašnjem nogometu. Najvažniji je bio razgovor o ranom ispadanju iz FA Cupa, što bi ostavljalo klubove bez utakmica gotovo čitavu sezonu, što bi za posljedicu imalo okretanje navijača nekim drugim klubovima i, najvažnije, financijske gubitke. O ovoj temi se raspravljalo do 17. travnja u Manchesteru.
McGregor je glasovao protiv imena The Football League, jer ga je zabrinjavala sličnost s imenom irske ragbi lige. No, ostali nisu marili za tu stvar, pa je ovo ime usvojeno. Dogovorio se raspored i popis članova te lige. Podijelili su se na klubove sa sjevera, juga i Midlandsa, no i dalje nije bilo profesionalnog kluba.
Postojala je još jedna engleska nogometna liga, zvana Football Alliance, a bila je aktivna između 1889. i 1892. 1892. je pala odluka o spajanju ove dvije lige, pa je tako nastala druga liga koja se sastojala uglavnom od klubova iz Football Alliance. Već postojeća liga i tri najbolja kluba iz Alliance lige dala su prvu ligu.

Nogomet


Nogomet/Povijest/Osnivanje natjecanja/Prva međunarodna utakmica

Charles Alcock, prvi tajnik engleskog saveza, došao je na ideju o međunarodnim natjecanjima, konkretno natjecanju između Engleske i Škotske. Stavio je oglas u glasgowskim novinama, informirajući ljude da će se odigrati utakmica na Kennington Ovalu, tada stadionu kriket kluba Surrey. Škotsku momčad su činili hrabri momci predvođeni kapetanom Robertom Smithom, jednim od trojice braće koji su osnovali Queens Park. Škoti su izgubili s 1-0. U iduće tri godine su se odigrale još tri utakmice. Najbolji škotski rezultat je bio 1-1, a posljednja, četvrta utakmica, ujedno i prva službena, završila je 0-0. Od tog trenutka postoji fraza da je 0-0 najnepopularniji rezultat. Prvi neeuropski susret je bio između SAD-a i Kanade, dana 28. studenog 1885. Poprište je bilo u Newarku, savezna država New Jersey, SAD. Utakmica je završila gostujućom pobjedom Kanade od 1-0.

Nogomet


Nogomet/Povijest/Osnivanje natjecanja/Prvo kup natjecanje

20. srpnja 1871., C. W. Alcock je predložio da se osnuje "natjecanje po kup sistemu pod ovlašću Saveza", što je dalo inspiraciju Savezu da doista stvori prvo natjecanje u povijesti nogometa: FA Cup. Prvo izdanje tog natjecanja je bilo davne 1872., s momčadi The Royal Engineers kao velikim favoritima. Finale se igralo pred 2.000 gledatelja s plaćenom ulaznicom. No, favoriti su izgubili finalnu utakmicu s 1-0, zbog vrlo neobičnog razloga: igrali su većinu utakmice s igračem manje zbog ozljede jednog igrača, a tada nije bilo mogućnosti zamjene. Ubrzo je FA Cup postao iznimno popularan, pa su svi klubovi htjeli sudjelovati. Za to su trebali prihvatiti uvjete i pravila Saveza. Kasnija natjecanja su donijela trofeje gospodi s Juga, posebice klubovima Old Etonians, Wanderers, Royal Engineers i Oxford, koji su između sebe podijelili 19 trofeja. 1873. se dogodilo i prvo povlačenje iz tog turnira. Radilo se o škotskom klubu Queens Parku, koji nije mogao stalno plaćati skupe karte za vlakove iz Škotske u Englesku. To je automatski dovelo do stvaranja škotske inačice FA Cupa. Usprkos stvaranju škotskog kupa, Queens Park je nastavio nastupati u engleskom kupu. Ostvarili su dva proboja do finala, do 1887., kada je Škotski nogometni savez zabranio svojim klubovima da nastupaju u tuđim natjecanjima.

Nogomet


Asirija/Doprinositelji

Knjiga o Asiriji prva je wikiknjiga koja se dotakla neke povijesne teme. Započeta je 16. siječnja 2007., a ocijenjena je kao sasvim informativna.
Dobro nam došli svi suradnici koji žele dopunjavati i/ili ispravljati greške u sadržaju wikiknjige o Asiriji.

Asirija


Nogomet/Povijest/Osnivanje natjecanja

Pravila su prihvaćena od strane svih klubova trenutno. Prvu službenu utakmicu su odigrali ''Sheffield'' i ''Nottingham'' (danas Notts County), i to pod zapovijedi engleskog saveza. To je bio prvi derbi u povijesti nogometa. Drugi derbi je bio Chesterfielda i Stokea, što je značilo definitivno odvajanje nogometa od javnih škola. Glavnu riječ u tadašnjem nogometu je imala radnička klasa, koja je i prva uvela jedanaest igrača na terenu i okruglu loptu.
Godine 1866., na utakmici ''Sheffield'' - ''London'', dozvoljeno je korištenje rukom samo jednom igraču, vrataru. Postavljena je i crvena traka na spoju dviju stativa kao prečka. Još je predloženo i stvaranje prvog domaćeg natjecanja.
1867. se dogodila i promjena u pravilu zaleđa, koja je prije glasila da je svaki igrač ispred protivničkog gola koji se dodaje sa suigračem u zaleđu, što je slično zaleđu u ragbiju. Onda je zaleđe postalo manje ''pogubno'' za napade pošto je dodavanje dozvoljeno. Opširnije u modulima ispod.
1 Sadržaj odjeljka
* Prvo kup natjecanje
* Prva liga
* Prva međunarodna utakmica

Nogomet


Knjiga pojmova u zrakoplovstvu/P/Boja

1 Pojmovi vezani za "paint"
*Paint drier -tvar koja se dodaje u boju i pomaže njenom bržem sušenju.
*Paint striper -kemijsko sredstvo koje otapa boju nanesenu na površine zrakoplova, stvara nabore i s time olakšava njeno uklanjanje.

Knjiga pojmova u zrakoplovstvu: P


Asirija/Povijest/Popis asirskih vladara

Ovo je popis asirskih vladara od najranijeg vremena. Usklađivanje s apsolutnim datumima postignuto je uz pomoć babilonske kronologije i asirskih popisa eponima, što daje prilično precizne datume za razdoblje od 911. do 649. p.n.e.
Točno vrijeme vladanja u razdoblju od 1420. do 1179. p.n.e. osobito je problematično, budući da ovisi o tome koji se od Popisa asirskih kraljeva koristi. Ovaj popis služi se podacima Popisa asirskih kraljeva B i C, koji kraljevima Ninurta-apal-Ekuru i Ašur-nadin-apliju daju samo tri godine vladanje, dok Popis asirskih kraljeva A Ninurta-apal-Ekuru daje 14 godina, a Ašur-nadin-apliju 4.
Premda godine između 1179. i 912. p.n.e. nisu tako sigurne kao one nakon 912., općenito su prihvaćene među asirolozima. Datiranje kraja asirskoga razdoblja do danas je nesigurno, budući da nedostaju popisi eponima nakon 649. godine.
Potrebno je razlikovati i Popis asirskih kraljeva.
1 Rano razdoblje
»Kraljevi koji su živjeli u šatorima«
*Ikunum (?)
*Tudija (oko 2500. p.n.e.)
*Adamu
*Jangi
*Suhlamu
*Harharu
*Mandaru
*Imsu
*Harsu
*Didanu
*Hana
*Zuabu
*Nuabu
*Abazu
*Belu
*Azarah
*Ušpija (oko 2020. p.n.e. ?)
»Kraljevi koji su bili praoci« (u Popisu asirskih kraljeva upisani obratnim redoslijedom)
*Apiašal, sin Ušpijin
*Hale, sin Apiašalov
*Samani, sin Haleov
*Hajani, sin Samanijev
*Iku-Mer, sin Hajanijev
*Jakmesi, sin Ilu-Merov
*Jakmeni, sin Jakmesijev
*Jazkur-el, sin Jakmenijev
*Ila-kabkaba, sin Jazkur-elov
*Aminu, sin Ila-kabkabov
»Kraljevi čiji su eponimi uništeni(?)«
*Sulili, sin Aminov
*Kikija (oko 2000.-1985. p.n.e.)
*Akija (oko 1985.-1970. p.n.e.)
*Puzur-Ašur I. (oko 1970.-1960. p.n.e.)
*Šalim-ahe (oko 1960.-1945. p.n.e.)
*Ilušuma (oko 1945.-1906. p.n.e.) (provale prema južnoj Mezopotamiji)
2 Staroasirsko razdoblje
*Erišum I. (oko 1906.-1867. p.n.e.)
*Ikunum (oko 1867.-1860. p.n.e.)
*Sargon I. (oko 1860.-1850. p.n.e.) (vladao iz Nimroda)
*Puzur-Ašur II. (oko 1850.-1830. p.n.e.)
*Naram-Sin (oko 1830.-1815. p.n.e.)
*Erišum II. (oko 1815.-1809. p.n.e.)
*Šamši-Adad I. (oko 1809.-1781. p.n.e.)
*Išme-Dagan I. (oko 1780.-1741. p.n.e.)
*Mut-Aškur (oko 1730.-1720. p.n.e.)
*Rimuš (oko 1720.-1710. p.n.e.)
*Asinum (oko 1710.-1706. p.n.e.)
*razdoblje bezvlašća, sedam uzurpatora (oko 1706.-1700. p.n.e.)
**Asur-dugul, »ničiji sin, neprikladan za prijestolje«
**Asur-apla-idi (prvi od »šest kraljeva ničijih sinova«)
**Nasir-Sin
**Sin-namir
**Ibki-Ištar
**Adad-salulu
**Adasi
*Belu-bani (oko 1700.-1691. p.n.e.)
*Libaja (oko 1690.-1674. p.n.e.)
*Šarma-Adad I. (oko 1673.-1662. p.n.e.)
*Iptar-Sin (oko 1661.-1650. p.n.e.)
*Bazaja (oko 1649.-1622. p.n.e.)
*Lulaja (oko 1621.-1618. p.n.e.)
*Šu-Ninua (oko 1615.-1602. p.n.e.)
*Šarma-Adad II. (oko 1601.-1598. p.n.e.)
*Erišum III. (oko 1598.-1586. p.n.e. tradicionalno datiranje, ili oko 1580.-1567., novije datiranje)
*Šamši-Adad II. (oko 1567.-1561. p.n.e.)
*Išme-Dagan II. (1561.-1545. p.n.e.)
*Šamši-Adad III. (1545.-1529. p.n.e.)
*Ašur-nirari I. (1529.-1503. p.n.e.)
*Puzur-Ašur III. (1503.-1479. p.n.e.)
*Enlil-nasir I. (1479.-1466. p.n.e.)
*Nur-ili (1466-1454. p.n.e.)
*Ašur-šaduni (1454. p.n.e.)
*Ašur-rabi I. (oko 1453.-1435. p.n.e.)
*Ašur-nadin-ahe I. (oko 1435.-1420. p.n.e.)
*Enlil-nasir II. (1420.-1414. p.n.e.)
*Ašur-nirari II. (1414.-1407. p.n.e.)
*Ašur-bel-nišešu (1407.-1398. p.n.e.)
*Ašur-rim-nišešu (1398.-1390. p.n.e.)
*Ašur-nadin-ahe II. (1390.-1380. p.n.e.)
3 Srednjoasirsko razdoblje
*Eriba-Adad I. (1380.-1353. p.n.e.)
*Ašur-ubalit I. (1353.-1317. p.n.e.)
*Enlil-nirari (1317.-1307. p.n.e.)
*Arik-den-ili (1307.-1295. p.n.e.)
*Adad-nirari I. (1295.-1263. p.n.e.)
*Šalmanasar I. (1263.-1233. p.n.e.)
*Tukulti-Ninurta I. (1233.-1196. p.n.e.)
*Ašur-nadin-apli (1196.-1193. p.n.e.)
*Ašur-nirari III. (1193.-1187. p.n.e.)
*Enlil-kuduri-usur (1187.-1182. p.n.e.)
*Ninurta-apal-Ekur (1182.-1179. p.n.e.)
*Ašur-Dan I. (1179.-1133. p.n.e.)
*Ninurta-tukulti-Ašur (1133. p.n.e.)
*Mutakil-nusku (1133. p.n.e.)
*Ašur-reš-iši (1133.-1115. p.n.e.)
*Tiglat-Pileser I. (1115.-1076. p.n.e.)
*Ašarid-apal-Ekur (1076.-1074. p.n.e.)
*Ašur-bel-kala (1074.-1056. p.n.e.)
*Eriba-Adad II. (1056.-1054. p.n.e.)
*Šamši-Adad IV. (1054.-1050. p.n.e.)
*Ašur-nasir-pal I. (1050.-1031. p.n.e.)
*Šalmanasar II. (1031.-1019. p.n.e.)
*Ašur-nirari IV. (1019.-1013. p.n.e.)
*Ašur-rabi II. (1013.-972. p.n.e.)
*Ašur-reš-iši II. (972.-967. p.n.e.)
*Tiglat-Pileser II. (967.-935. p.n.e.)
*Ašur-Dan II. (935.-912. p.n.e.)
4 Novoasirsko razdoblje
*Adad-nirari II. (912.-891. p.n.e.)
*Tukulti-Ninurta II. (891.-884. p.n.e.)
*Ašur-nasir-pal II. (884.-859. p.n.e.)
*Šalmanasar III. (859.-824. p.n.e.)
*Šamši-Adad V. (822.-811. p.n.e.)
*Adad-nirari III. (811.-783. p.n.e.)
**''Samu-ramat (Semiramida), namjesnica'' (811.-805. p.n.e.)
*Šalmanasar IV. (783.-773. p.n.e.)
*Ašur-Dan III. (773.-755. p.n.e.)
*Ašur-nirari V. (755.-745. p.n.e.)
*Tiglat-Pileser III. (745.-727. p.n.e.)
*Šalmanasar V. (727.-722. p.n.e.)
Ovdje završava Popis asirskih kraljeva, a sljedeći su kraljevi vladali nakon sastavljanja toga popisa.
*Sargon II. (722.-705. p.n.e.)
*Sanherib (705.-681. p.n.e.)
*Asarhadon (681.-669. p.n.e.)
*Asurbanipal (Ašurbanipal) (669. - oko 631. ili 627. p.n.e.)
*Ašur-etil-ilani (631./627. - 623. p.n.e.); 631.-627. p.n.e. bio »namjesnik« svoga oca, Asurbanipala.
*Sin-šumu-lišir (623. p.n.e.)
*Sin-šar-iškun (623.-612. p.n.e.)
612. p.n.e. asirska prijestolnica, Niniva, pada pred opsadom Medijaca i Babilonaca, a jedan od asirskih vojskovođa nastavlja vladati u Haran] kao:
*Ašur-ubalit II. (612.-609. p.n.e.)

Asirija


Knjiga pojmova u zrakoplovstvu/P/Pitot cijev

1 Pojmovi vezani za "pitot tube"
*Pitot heater -grijač Pitot-cijevi radi sprječavanja stvaranja leda.
*Pitot pressure -ukupni tlak strujanja zraka pomoću kojeg se mjeri brzina zrakoplova.
*Pitot static system-pitostatički sustav, sustav koji se sastoji od pitot cijevi, otvora statičkog tlaka i cijevi za spajanje s instrumentima (brzinomjer, variometar i visinomjer).

Knjiga pojmova u zrakoplovstvu: P


Knjiga pojmova u zrakoplovstvu/L

Ovdje se nalazi popis i prijevodi pojedinih riječi s engleskog jezika na slovo L.
1 Sadržaj odjeljka
Moduli opisuju riječi vezane za:
*Landing –Slijetanje
*Landing gear –Podvozje
*Lateral –Poprečni, bočni.
*Layer –Sloj
*Layout –Raspored, shema, plan.
*Leg –Noga podvozja, krak u aerodinamičkom krugu
*Level –Nivo, razina
*Life -Resurs, vijek trajanja
*Lift -Uzgon
*Light -Svjetlo
*Lighting -Osvjetljenje
*Line -Linija, vod
*Linkage -Spoj
*Liquid -Tekućina
*Load(ing) -Opterećenje, utovar
*Longitudinal -Uzdužni,
*Loss-Gubitak
*Low -Nizak, područje niskog atmosferskog tlaka.

Knjiga pojmova u zrakoplovstvu: L


Knjiga pojmova u zrakoplovstvu/L/Uzgon

1 Pojmovi vezani za "lift"
*Lift capacity -obim zračnog prijevoza.
*Lift center -centralna točka sile uzgona.
*Lift coefficient -koeficjent sile uzgona.
*Lift-drag-ratio – omjer između koeficjenta uzgona i otpora. Rezultat pokazuje efikasnost aeroprofila kao površine na kojoj se stvara uzgon.
*Lift engine -motor koji omogućuje okomito uzlijetanje i slijetanje zrakoplova.
*Lift fan -turbo-ventilatorski motor na kojem je izlazni dio zakrenut prema dolje radi bržeg uzlijetanja s čim se skraćuje potrebna uzletno-sletna staza.
*Lift force -sila uzgona.
*Lift-off weight -težina pri uzlijetanju.
*Lift surface -noseća površina zrakoplova.
*Lifting body – zrakoplov bez krila na kojem se sila uzgona dobiva na aerodinamički oblikovanom trupu.

Knjiga pojmova u zrakoplovstvu: L


Knjiga pojmova u zrakoplovstvu/A

Ovdje se nalazi popis i prijevodi pojedinih riječi s engleskog jezika na slovo A.
1 Sadržaj odjeljka
Moduli opisuju riječi vezane za:
*Absolute - Apsolutan, potpun
*Absorber - Amortizer, prigušivač
*Acceleration - Ubrzanje
*Aerodynamics - Aerodinamika
*Aft (After) - Iza (poslije)
*Aileron - Krilce
*Air - Zrak
*Air Current - Zračna struja
*Aircraft - Zrakoplov
*Airfoil - Aeroprofil
*Airplane - Avion
*Airport - Zračna luka
*Airspeed - Zračna brzina
*Alternate - Alternativni, drugi
*Altimeter - Visinomjer
*Altitude - Visina leta
*Aluminium - Aluminij
*Angle - Kut
*Antenna - Antena
*Anti - Protiv
*Anti-icing - Zaštita od zaleđivanja
*Approach - Prilaženje
*Artificial - Umjetni
*Automatic (Auto) - Automatski
*Autopilot - Autopilot
*Auxiliary - Pomoćni
*Aviation - Zrakoplovstvo
*Axial - Osni, osovinski, u smjeru osi

Knjiga pojmova u zrakoplovstvu: A


Knjiga pojmova u zrakoplovstvu/P

Ovdje se nalazi popis i prijevodi pojedinih riječi s engleskog jezika na slovo P.
1 Sadržaj odjeljka
Moduli opisuju riječi vezane za:
*Pack(age) -Paket
*Paint -Boja
*Panel -Ploča s instrumentima, dio kupole padobrana.
*Paracshute -Padobran
*Peak -Vrhunac, maksimum.
*Performance -Osobina, sposobnost
*Period(ic) -Period, vrijeme trajanja, ciklus (povremen)
*Permanent -Stalan, definiran
*Phase -Faza, etapa
*Phonetic alphabet -Zrakoplovna abeceda
*Photo -Foto(snimak), fotografija.
*Pictorial -Panoramski
*Pilot -Pilot
*Pin -Klin, igla, osovina
*Pipe -Cjevovod, cijev
*Piston -Klip
*Pitch -Korak propelera , penjanje zrakoplova
*Pitot tube -Pitot cijev
*Plain -Ravan, jednostavan, običan
*Plane -Površina, ravnina, avion
*Plate -Ploča, ploča, anoda, pokriti
*Plate -Ploča s instrumentima, ploča s instrumentima
*Plug -Umetak, čep, utikač, svjećica
*Pneumatic -Pneumatika
*Pod -Viseći spremnik
*Point -Točka, orijentir
*Port -Otvor, ulaz, zračna luka
*Position -Pozicija, stanje
*Positive -Pozitivan
*Power -Snaga, energija
*Pressure -Tlak
*Primary -Osnovni, primarni
*Procedure -Postupak, procedura
*Profile -Presjek, profil
*Propellant -Raketno gorivo
*Propeller -Propeler (elisa)
*Pull -Vuča, vučna sila
*Pulse -Impuls, signal
*Push -Gurati, potiskivati.

Knjiga pojmova u zrakoplovstvu: P


Knjiga pojmova u zrakoplovstvu/P/Propeler

0.1 Pojmovi vezani za "propeller"
*Propeller anti-icer - uređaj za sprječavanje pojave leda na krakovima propelera. To mogu biti električni grijači ili sustav koji dovodi mješavinu alkohola i glicerina na napadne rubove krakova propelera.
*Propeller blade- krak propelera. Okretni moment motora pretvara u vučnu silu.
*Propeller blade angle –stvarni kut između središnje linije aeroprofila kraka i ravni okretanja.
*Propeller blade tipping –zaštitna obloga od tankog lima na napadnim rubovima drvenih krakova propelera. Lim štiti drvo od utjecaja vode, pijeska i udara kamenčića.
*Propeller boss –čvrsti središnji dio glavčine propelera s nepromjenjivim korakom.
*Propeller brake –kočnica na turbo-prop motorima koja sprječava okretanje propelera nakon gašenja motora tijekom leta ili pri radu motora na malim okretajima na Zemlji.
*Propeller butt –korijen kraka propelera koji je učvršćen u glavčinu.
*Propeller critical range –kritične jednolične vibracije propelera. Vrijednost se posebno prikazuje na instrumentu koji mjeri broj okretaja propelera.
*Propeller diameter –promjer propelera od vrha jednog kraka do vrha suprotnog kraka.
*Propeller effective pitch –put koji će prijeći jedan vrh kraka za jedan okretaj.
*Propeller efficiency –omjer između pogonske i stvarne snage na propeleru. Trenjem dijelova gubi se oko 20% snage.
*Propeller geometric pitch - put koji jedan vrh kraka propelera treba prijeći za jedan okretaj kroz krutu tvar.
*Propeller hub- glavčina, centralni dio propelera na koji se učvršćuju krakovi. Sama "glava" propelera učvršćuje se na radilicu motora.
*Propeller pitch –stvarni kut između tetive aeroprofila kraka propelera i ravnine okretanja.
*Propeller shaft –osovina na koju je učvršćen propeler. Propeler koji je pokretan direktno učvršćuje se na kraj radilice motora. Propeler pokretan preko zupčanika učvršćuje se na posebnu osovinu koja je dio redukcijskog prijenosa.
*Propeller slip –klizanje propelera (razlika između stvarnog i geometrijskog koraka propelera).
*Propeller spider –sklop ležajeva i mehaničke veze krakova propelera s promjenjivim kutom unutar glavčine, oko kojega se krak okreće.
*Propeller synchronization –usklađivanje postavnih kutova svih krakova na propeleru radi postizanja iste brzine okretanja.
*Propeller thrust –izraz za potisnu silu propelera.
*Prop-fan –propeler za nadzvučne brzine na vrhovima njenih krakova pri brzini zrakoplova oko 900 km/h na visini od 10 000 m. Ovi propeleri imaju 6 do 8 krakova koji su zakrivljeni u obliku bumeranga.
*Prop-wash –struja zraka iza propelera.

Knjiga pojmova u zrakoplovstvu: P


Knjiga pojmova u zrakoplovstvu/W

Ovdje se nalazi popis i prijevodi pojedinih riječi s engleskog jezika na slovo W.
1 Sadržaj odjeljka
Moduli opisuju riječi vezane za:
*Wash- Vitoperenje krila
*Warning- Upozorenje
*Weather- Vrijeme
*Weight- Težina
*Wet- Mokar, vlažan
*Wheel- Kotač
*Wind- Vjetar
*Window- Prozor
*Wing- Krilo zrakoplova
*Wire- Žica

Knjiga pojmova u zrakoplovstvu: W


Knjiga pojmova u zrakoplovstvu/C

Ovdje se nalazi popis i prijevodi pojedinih riječi s engleskog jezika na slovo C.
1 Sadržaj odjeljka
Moduli opisuju riječi vezane za:
*Cabin - Kabina
*Cable - Kabel
*Calibrate - Kalibrirati
*Cam - Ekscentrična osovina
*Canopy - Poklopac pilotske kabine, padobranska kupola.
*Carbon - Ugljik
*Carburetor - Rasplinjač
*Cargo - Teret
*Ceiling - Plafon leta, visina baze oblaka
*Circuit - Strujni krug, (elektronički) sklop.
*Civil - Civilni
*Cell - Ćelija, članak, komora, davač
*Center - Centar, centrirati
*Centrifugal force - Centrifugalna sila
*Check - Pregled, provjeriti
*Chromium - Krom
*Clearance - Odobrenje, zračnost, zazor.
*Climb - Penjanje
*Cold - Hladan
*Combustion - Izgaranje
*Compression - Kompresija, tlačenje fluida
*Compressor - Kompresor
*Compass - Kompas
*Configuration - Oblik, konfiguracija
*Constant - Stalni
*Construction - Konstrukcija
*Continous - Neprekidan
*Control - Kontrola, upravljanje (komande zrakoplova), podešavanje
*Cooling - Hlađenje
*Course - Kurs, smjer leta
*Crew - Posada zrakoplova
*Cross - Presjecati, unakrsno, križno, ukriženo, ukriž
*Current - Struja, električna struja
*Cylinder - Cilindar klipnog motora

Knjiga pojmova u zrakoplovstvu: C


Knjiga pojmova u zrakoplovstvu/I

Ovdje se nalazi popis i prijevodi pojedinih riječi s engleskog jezika na slovo I.
1 Sadržaj odjeljka
Moduli opisuju riječi vezane za:
*Ice(Icing) -Led, zaleđivanje
*Idle -Prazni hod, najmanji gas
*Ignition -Paljenje
*Impact -Udar, impuls
*Impulse -Impuls, udar
*Indicated -Indiciran
*Indicator -Pokazivač
*Induction -Usisavanje, uvođenje, indukcija
*Inertia -Inercija
*Influence -Utjecaj, djelovanje.
*Information -Informacija, podatak, obavještenje
*Infrared -Infracrveni
*Inject(ion) -Ubrizgavati, ubrizgavanje
*Inlet -Uvodnik
*Inspection -Pregled
*Installation -Postavljanje, instalacija, oprema
*Instruments -Instrumenti
*Insulation -Izolacija
*Intermediate -Srednji, posredni.
*Internal -Unutarnji
*International -Međunarodni

Knjiga pojmova u zrakoplovstvu: I


Knjiga pojmova u zrakoplovstvu/I/Led

1 Pojmovi vezani za "Ice"
*Ice crystals- ledeni kristali, izuzetno sitni kristali leda koji lebde u zraku
*Ice fog- oblak ledenih kristalića pri tlu. U De/Anti-icing terminologiji- magla koja se ledi.
*Ice formation –formiranje ledenih naslaga.
*Ice light- svjetlo ugrađeno na napadnom rubu krila pomoću kojega pilot može prepoznati stvaranje leda.
*Ice needles –ledene iglice.
*Ice rain – ledena kiša, pothlađene kapi kiše koje u dodiru s izloženom površinom stvaraju led.
*Ice up- formiranje leda na površinama zrakoplova.
*Ice protection equipment –oprema za sprječavanje zaleđivanja.
*Ice warning indicator -pokazivač zaleđivanja.
*Icing conditions –uvjeti zaleđivanja, uvjeti u kojima je velika mogućnost stvaranja leda na površinama zrakoplova. Uz veliku vlagu u zraku i pothlađeno krilo (krilo čija je površina uslijed djelovanja hladnog goriva 0° i ispod) led se na gornjaci krila može formirati i do +15° vanjske temperature.
*Icing rate –brzina formiranja leda.
*Icing stratum –sloj zraka u kojem je moguće zaleđivanje.

Knjiga pojmova u zrakoplovstvu: I


Knjiga pojmova u zrakoplovstvu/A/Aerodinamika

1 Pojmovi vezani za "Aerodynamic"
*Aerodynamic balance –aerodinamička kompenzacija, posebno profilirani dio na komandnim površinama za stvaranje dodatne aerodinamičke sile. S time se smanjuje potrebna sila na upravljačkoj palici (volanu).
*Aerodynamic braking - aerodinamičko kočenje, je kočenje pomoću stvaranja aerodinamičke sile otpora radi smanjivanja brzine zrakoplova. Ostvaruje se pomoću:
:- izvlačenja aerodinamičkih kočnica (spoilers) koji se nalaze na gornjaci krila s čime se u tim zonama postiže trenutni slom uzgona,
:- promjenom koraka propelera (napadnog kuta) na negativni s čime se dobiva suprotni potisak od smjera kretanja zrakoplova i
:- izvlačenjem poklopaca (reversere) na izlazima mlaznih motora u cilju usmjeravanja mlaza suprotno od smjera kretanja.
*Aerodynamic center – aerodinamički centar, hvatište sila na tetivi aeroprofila koje se nalazi na njenoj prvoj četvrtini.
*Aerodynamic coefficient –bezdimenzionalni koeficjent aerodinamičkih sila i momenata.
*Aerodynamic forces – osnovne sile koje djeluju na zrakoplov u letu prouzrokovane kretanjem zraka oko njegovih površina:
::-potisak,sila koja djeluje prema naprijed,
::-težina zrakoplova, stvara silu koja djeluje okomito prema dolje,
::-otpor (čeonog presjeka), sila koja djeluje prema nazad,
::-aerodinamička sila koja se stvara na horizontalnim repnim površinama i čiji smjer ovisi balansu zrakoplova. Zadatak joj je održavanje uzdužne stabilnosti zrakoplova.
*Aerodynamic design point –najbolji omjer kompresije kompresora s promjenom visine.
*Aerodynamic drag– Aerodinamička sila otpora je sila koja djeluje suprotno od smjera kretanja nekog krutog tijela. Tijela imaju najmanju silu otpora ako im je uzdužna os u smjeru strujanja zraka.
*Aerodynamic heating –zagrijavanje površine tijela koje se kreće kroz zrak prilikom povećanja njegove brzine ili brzine zračne mase.
*Aerodynamic lift – aerodinamički uzgon, sila koja se stvara uslijed razlike tlakova pri strujanju zraka oko aeroprofila. Krila zrakoplova i rotor helikoptera stvaraju vertikalni uzgon dok propeler proizvodi horizontalni uzgon (vučnu silu).
* Aerodynamic shape –aeroprofil, aerodinamički oblik tijela o kojem ovisi veličina uzgona.
*Aerodynamic twisting moment –težnja kraka rotora ili propelera da se okrenu oko osi na njihovom velikom koraku.
1.1 Ostali pojmovi
:*Airplane aerodynamics -aerodinamika aviona.
:*Applied aerodynamics -aerodinamika primijenjena na avionu.
:*Subsonic aerodynamics -aerodinamika podzvučnih brzina.
:*Supersonic aerodynamics -aerodinamika nadzvučnih brzina.

Knjiga pojmova u zrakoplovstvu: A


Knjiga pojmova u zrakoplovstvu/C/Kompresor

1 Pojmovi vezani za "compressor"
*Compressor blading -lopatice kompresora.
*Compressor bleed air- mogućnost ispuštanja zraka iz kompresora radi smanjenja tlaka i s time sprječavanja odvajanja strujnica zraka oko lopatica kompresora. (''Commpresor stall'')
*Compressor case- kućište kompresora na koji su ugrađeni nosači statorskih lopatica
*Compressor discharge pressure- signal o visini tlaka zraka na izlazu kompresora uz pomoć kojega upravljački sklop određuje količinu goriva.
*Compressor disk- disk kompresora, dio konstrukcije kompresora na koji se učvršćuju lopatice, dok su diskovi kompresora međusobno učvršćeni vijcima u jednu rotirajuću cjelinu (sklop se još naziva kompresorski bubanj).
*Compressor efficiency -mjera za aerodinamičku efikasnost kompresora tj. veličina kompresionog omjera u odnosu na minimalni porast temperature.
*Compressor hub- glavčina kompresora, nalazi se i na prednjem i na stražnjem dijelu kompresora. Kroz njih se postavljaju osovine kompresora.
*Compressor intake vane assembly -ulazni dio komresora koji usmjerava zrak.
*Compressor pressure ratio- omjer tlakova zraka na ulazu i na izlazu kompresora.
*Compressor stage -stupanj kompresora, odjeljak koji sačinjava jedan red lopatica statora i jedan red lopatica rotora.
*Compressor stall -"stalling" kompresora, slom sile uzgona na lopaticama kompresora koji nastaje prevelikim povećanjem napadnog kuta njegovih lopatica.
*Compressor surge - "stalling" kompresora koji može dovesti do gašenja motora i do njegovog oštećenja. Uzrok je naglo smanjenje protoka zraka ili obrnut protok zraka ("pumpanje" kompresora).
*Compressor turbine -turbina kompresora.
1.1 Ostala značenja
:*Axial compressor -aksialni kompresor.
:*Centrifugal compressor -centrifugalni kompresor.
:*Displacement compressor -klipni kompresor.
:*Multistage compressor -višestupanjski kompresor.
:*Single stage compressor -jednostupanjski kompresor.
:*Vane compressor -kompresor s lopaticama.

Knjiga pojmova u zrakoplovstvu: C


Knjiga pojmova u zrakoplovstvu/A/Aeroprofil

Aeroprofili mogu biti simetrični, koje srednja linija aeroprofila (1) dijeli na dva jednaka dijela i svi ostali, nesimetrični aeroprofili.
1 Pojmovi vezani za "airfoil"
*Airfoil lines –linije aeroprofila:
:-"Skeletna" linija je linija koja spaja središta ucrtanih kružnica u aeroprofil (2).
:-Tetiva "skeletne" linije je pravac koji koji spaja njene krajnje točke (3). To je osnovna linija aeroprofila pomoću koje se određuje napadni kut krila. Dijeli se na 100 jednakih dijelova (%).
:-Srednja linija aeroprofila je linija koja prolazi kroz polovišta okomica na tetivu aeroprofila. To je ujedno i najduža linija aeroprofila.
*Airfoil section –jedan od presjek krila.
*Airfoil section designation –oznaka aeroprofila.
*Airfoil theory –proučavanje aeroprofila.
1.1 Ostala značenja
:*Laminal flow airfoil –laminarni profil.
:*Rectangular airfoil –pravokutno krilo.
:*Suction airfoil –krilo s usisavanjem graničnog sloja.

Knjiga pojmova u zrakoplovstvu: A


Knjiga pojmova u zrakoplovstvu/C/Cilindar klipnog motora

1 Pojmovi vezani za "cylinder"
*Cylinder barrel -dio cilindra u kojem se kreće klip.
*Cylinder bore -promjer cilindra
*Cylinder fins -rebraste površine na cilindru koje služe za odvođenje topline (hlađenje) cilindra.
*Cylinder flange -prirubnica cilindra na koju se pričvršćuju veze klipa i radilice.
*Cylinder head -glava cilindra u kojoj se nalazi komora izgaranja.
*Cylinder pads -kućišta na bloku klipnog motora na koja se postavljaju cilindri.
*Cylinder skirt -dio cilindra koji se nalazi ispod njegovog nosača.

Knjiga pojmova u zrakoplovstvu: C


Knjiga pojmova u zrakoplovstvu/A/Zrak

1 Pojmovi vezani za "Air"
*Air adapter- dio kompresora u turbomlaznom motoru koji usmjerava zrak iz difuzora u pojedine komore izgaranja pod određenim kutom.
*Air bled –mali otvor na spoju (kroz koji prolazi gorivo) između „čašice“ s plovkom i izlazne mlaznice rasplinjača. Zrak koji se preko otvora ubacuje u gorivo stvara emulziju koja kasnije lakše isparava.
*Air brake- zračna kočnica, površine koje se izvlače iz trupa i gornjih površina krila zrakoplova u zračnu struju radi stvaranja aerodinamičkog otpora i vrtloženja s čime se smanjuje brzina i u letu i na Zemlji.
*Air breathing engine –zrakoplovni motor kojem se potreban kisik za proces izgaranja dovodi iz zraka. To su klipni i mlazni motori ali ne i raketni.
*Air conditioning –postupak kojim se u nekom prostoru kontrolira temperatura, vlažnost, čistoća i brzina protoka zraka. U zrakoplovu ovaj postupak uključuje i stavljanje kabine pod tlak.
*Air conditioning system –sustav koji u nekom prostoru održava unaprijed predviđene uvjete: prozračivanje, grijanje i/ili hlađenje zraka.
*Air cool –hlađenje zračnom strujom.
*Air cooled engine –zrakom hlađeni klipni motori, na kojima se višak temperature odvodi preko rebara na vanjskom dijelu cilindra.
*Air cooled oil cooler –uljno zračni izmjenjivač topline u sustavu topline zrakoplovnog motora. Ugrijano ulje kruži kroz hladnjak izložen struji zraka te mu se tako odvodi toplina.
*Air cooled turbine blades –šuplje lopatice turbinskog kola na nekim turbinskim motorima visoke snage. Lopatice se hlade zrakom pod tlakom koji kroz njih struji.
*Air carrier- zračni prijevoznik, firma koja se bavi komercijalnim zračnim prijevozom putnika i tereta (prtljage, pošte i robe).
*Air density –gustoća zraka, težina zraka u zadanom volumenu.
*Air filter –pročistač zraka, dio koji uklanja čestice dima, pijeska i prašine prije ulaska u neki sustav.
*Air impingment starter vrsta pokretača (startera) koji se koristi na manjim mlaznim motorima (plinskim turbinama) za početno okretanje turbine do potrebnog broja okretaja.
*Air inlet –usisnik zraka, dio aviona i motora koji dovodi zrak do motora. Dizajniran je tako da omogući ravnomjerni protok s što manje otpora kao i da brzinu strujanja drži ispod brzine zvuka.
*Air lock –zračni džep, mjehur zraka u hidrauličnom sustavu koji blokira protok hidro-tekućine.
*Air metering force –sila korištena u rasplinjaču pod tlakom i u sustavu ubrizgavanja goriva za određivanje potrebne količine goriva za ulazak u motor.
*Air oil separator –dio u sustavu podmazivanja turbinskog motora koji izdvaja zrak iz ulja koje je obavilo neko podmazivanje i vraća se u spremnik.
*Air scoop –otvor s zaslonom u rasplinjaču kojim se mijenja protok zraka u usisnom sustavu.
*Air seal –nepomična ili rotirajuća brtva oko osovine koja ne dopušta prolaz zraka iz kućišta osovine.
*Air start –postupak pokretanja motora zrakoplova tijekom leta korištenjem aerodinamičkih sila stvorenih na propeleru ili kompresoru za njihovo okretanje.
*Air starter– zračni starter, dio zemaljske opreme koji proizvodi te preko crijeva i odgovarajućeg priključka na zrakoplovu upuhuje potrebnu količinu zraka potrebnu za pokretanje mlaznog motora.
*Air strip –staza na zemlji ili vodi namjenjena za uzlijetanje i slijetanje zrakoplova.
*Air temperature control –kontrolni sklop koji mjeri temperaturu zraka na ulazu u rasplinjač radi sprječavanja zaleđivanja rasplinjača.
*Air traffic –zračni promet.
*Air traffic clearance –odobrenja od kontrole letenja radi regulacije prometa na zemlji i zraku.
*Air traffic control, ATC –služba kontrole leta, koja nadzire i upravlja cjelokupnim zračnim prometom na određenom zračnom prostoru.
*Air transport –zračni prijevoz ljudi, robe, pošte i prtljage.
*Airborne –trenutak u kojem se zrakoplov pri uzlijetanju odlijepio od uzletno-sletne staze.
*Airborne navigation equipment –izraz za navigacijsku opremu i uređaje na zrakoplovu.
*Airborne weather radar –radar za praćenje meteoroloških, omogućuje prikazivanje vremenske situacije ispred zrakoplova prilikom slabe vidljivosti.

Knjiga pojmova u zrakoplovstvu: A


Knjiga pojmova u zrakoplovstvu/H/Vodik

1 Pojmovi vezani za "hydrogen"
*Hydrogen brazing- zavarivanje metala s vodikom kao gorivnim plinom u plameniku.
*Hydrogen embrittlement- pojava lomljivosti metala tretirani vodikom u postupku elektrokemijskog nanošenja zaštitnog sloja.
*Hydrogen fuel- vodikovo gorivo- vodik kao gorivo koje se još uvijek radi visokih troškova tehnologije i visokih tehničkih rizika ne koristi.

Knjiga pojmova u zrakoplovstvu: H


Knjiga pojmova u zrakoplovstvu/F/Ventilator

Lopatice ventilatora su puno većeg promjera od lopatica kompresora. Dio protoka zraka koji ostvaruje ventilator ulazi u kompresor a dio se obilazeći motor grije, izlazi iz motora i tako doprinosi potisku.
1 Pojmovi vezani za "fan"
*Fan air –zračna struja koju stvara ventilator turbo-ventilatorskog motora.
*Fan blades –lopatice ventilatorskog dijela turbinskog motora.
*Fan engine –ventilatorski mlazni motor.
*Fan-jet –mlazni motor s ventilatorom (turbo-ventilatorski motor).
*Fan marker –radio-navigacijski predajni uređaj na zemlji koji emitira signal okomito te ga uređaj u zrakoplovu može primiti samo kada se zrakoplov nalazi iznad njega.
*Fan turbine –turbina koja pokreće ventilator.
1.1 Ostala značenja
:*Axial-flow fan –aksialni ventilator.
:*Centrifugal fan –centrifugalni ventilator.
:*Cooling fan –ventilator za hlađenje.
:*Single-stage fan –jedno-stupanjski ventilator.

Knjiga pojmova u zrakoplovstvu: F


Knjiga pojmova u zrakoplovstvu/H/Hidrodinamika

1 Pojmovi vezani za "hydro..."
*Hydrofoil- aerodinamički oblikovan doljnji dio trupa zrakoplova namijenjen za slijetanje i uzlijetanje na vodene površine.
*Hydromechanical fuel control- uređaj koji koristi hidraulične i mehaničke sile za kontrolu goriva u motorima.
*Hydrometar- hidrometar, instrument za mjerenje specifične težine tekućina.
*Hydroplaning- pojava odvajanja guma kotača od podloge (pri većim brzinama), pri naletu na vodu na uzletno-sletnoj stazi. Može prouzroćiti klizanje zrakoplova u jednu stranu, zagrijavanje guma i blokiranje kočionog sustava.
*Hydropneumatic- sustav koji koristi hidraulične i pneumatske sile za obavljanje neke radnje.
*Hydrosonic- hidrosonički let, let zrakoplova iznad 5 Mach-a (pet puta veća brzina od brzine zvuka.

Knjiga pojmova u zrakoplovstvu: H


Knjiga pojmova u zrakoplovstvu/F

Ovdje se nalazi popis i prijevodi pojedinih riječi s engleskog jezika na slovo F.
1 Sadržaj odjeljka
Moduli opisuju riječi vezane za:
*Fan -Ventilator
*Fatigue -Zamor materijala
*Field -Prostor
*Filler -Punilo, otvor za punjenje
*Fire -Požar, vatra
*Flame -Plamen
*Flaps -Zakrilce
*Flat -Ravan
*Flexible -Elastičan, gibak
*Flight -Let zrakoplova
*Fluid -Fluid
*Float -Plovak
*Flow -Tok, protok, struja
*Force -Sila
*Forecast -Prognoza vremena
*Forward -Naprijed, prednji
*Frame -Okvir, konstrukcija
*Free -Slobodan
*Frequency -Frekvencija, učestalost
*Friction -Trenje
*Front(al) -Prednji, meteorološka pojava
*Fuel -Gorivo
*Fuselage -Trup zrakoplova
*Fly(ing) -Letenje, letjeti, pilotirati

Knjiga pojmova u zrakoplovstvu: F


Knjiga pojmova u zrakoplovstvu/H

Ovdje se nalazi popis i prijevodi pojedinih riječi s engleskog jezika na slovo H.
1 Sadržaj odjeljka
Moduli opisuju riječi vezane za:
*Half -Polovica, pola
*Hand -Ručni
*Handle -Ručica, drška, upravljati.
*Handling -Opsluživanje zrakoplova
*Hard -Tvrd, čvrst
*Head -Glava, priključka, vijka ili zakovice; tlak
*Heading -Smjer leta, kurs
*Heat -Toplinska energija
*Heater -Grijač
*Height -Visina
*Helicopter -Helikopter
*High -Visoko, obilno, jako
*Hold -Držati
*Holding -Zadržavanje, čekanje na slijetanje.
*Homing -Samonavođenje, let prema radio stanici; vođenje na cilj
*Hood -Obloga, (motora), navlaka, poklopac pilotske kabine.
*Hot -Vruće
*Horizon(tal) -Horizont; horizontalan
*Hydraulic -Hidraulika
*Hydrodynamics -Hidrodinamika
*Hydrogen -Vodik
*Hypersonic -Nadzvučni

Knjiga pojmova u zrakoplovstvu: H


Knjiga pojmova u zrakoplovstvu/W/Mokar

1 Pojmovi vezani za "wet"
*Wet cell -"mokra" ćelija baterije u kojoj je tekući elektrolit.
*Wet head -pojam koji označava glavu rotora helikoptera koja se podmazuje uljem.
*Wetower -snaga s ubrizgavanjem vode.
*Wet sump engine -motor s "''mokrim''" karterom. Sve ulje koje podmazuje motor nalazi se unutar motora.
*Wet take-off -ubrizgavanje vode u motore zrakoplov a tijekom uzlijetanja s čime se povećava snaga motora.
*Wet wing -"''mokro''" krilo, krilo koje u svojoj konstrukciji ima spremnike za gorivo.

Knjiga pojmova u zrakoplovstvu: W


Knjiga pojmova u zrakoplovstvu/W/Vitoperenje krila

Vitoperenje krilamože biti geometrijsko i aerodinamičko:
:-''Geometrijsko vitoperenje'' je kada tetive aeroprofila ne leže u istoj ravnini, nego im se kut od korjena prema vrhu krila mijenja.
:-''Aerodinamičko vitoperenje'' vitoperenje je kada aerodinamičke osi aeroprofila ne leže u istoj ravnini, tj. aeroprofili duž razmaka krila nisu jednaki.
1 Pojmovi vezani za "wash"
*Wash in- povećanje postavnog kuta krila prema vrhu što na tom dijelu povećava uzgon.
*Wash out- smanjenje postavnog kuta krila prema vrhu što na tom dijelu smanjuje uzgon.

Knjiga pojmova u zrakoplovstvu: W


Knjiga pojmova u zrakoplovstvu/F/Trup

1 Pojmovi vezani za "fuselage"
*Fuselage axis of symetry- os simetrije trupa.
*Fuselage drag- čeoni otpor trupa.
*Fuselage frame- okviri trupa.
*Fuselage joints- spojevi trupa.
*Fuselage landing- slijetanje na trup.
*Fuselage reference line- os trupa, referentna linija trupa.
*Fuselage section- presjek trupa.
*Fuselage stations- pozicije određenih elemenata konstrukcije trupa zrakoplova koje se mjere od referentne osi ispred zrakoplova prema repu.
1.1 Ostala značenja
:*All-metal fuselage-trup izrađen samo od metala.
:*Center fuselage-centralni dio trupa.
:*Composite fuselage-trup mješovite konstrukcije.
:*Monocoque fuselage- trup ljuskaste konstrukcije.
:*Pressutized fuselage-trup s kabinom pod tlakom.

Knjiga pojmova u zrakoplovstvu: F


Knjiga pojmova u zrakoplovstvu/F/Zakrilce

Izvlačenjem zakrilaca mijenja se zakrivljenost aeroprofila i cijele površine krila. Rezultat je povećanje uzgona ali i otpora što pogoduje pri slijetanju aviona kada su brzine male a krilo blizu kritičnog napadnog kuta.
1 Pojmovi vezani za "flap(s)"
*Flap actuation -pogon zakrilca.
*Flap angle -kut otklona zakrilca.
*Flap chord -aerodinamička tetiva zakrilca.
*Flap control -komanda zakrilca
*Flap deflection -otklon zakrilca.
*Flap jack -mehanizam pogona zakrilca.
*Flap operating cylinder -cilindar koji pokreće zakrilce.
*Flap position indicator -pokazivač položaja zakrilca.
*Flap rail assembly -šina zakrilaca.
*Flap runner -vodilica zakrilca.
*Flap setting -položaj zakrilca.
*Flap track -šina po kojoj se izvlači i uvlači zakrilce.
1.1 Ostala značenja
:*Brake flap -panel aerodinamičke kočnice.
:*Center-wing flap -zakrilce centroplana.
:*Double-slotted flap -zakrilce s dva procjepa.
:*Fowler flaps- vrsta zakrilca koja se izvlači prema van i otklanja prema dolje.
:*Full flap -potpuno izvučeno zakrilce.
:*Hinged flap -zakrilce pričvršćeno pomoću šarnira.
:*Kreuger flap -vrsta zakrilca postavljenog na napadni rub krila koji služi za popovećavanje krivine aeroprofila na manjim brzinama i velikim napadnim kutovima.
:*Landing flap -zakrilce u položaju za slijetanje zrakoplova.
:*Leading edge flap –zakrilce na napadnom rubu krila, vrsta zakrilca koje se pri maloj brzini i kritičnim napadnim kutevima otklanja prema dole s čime povećava zakrivljenost krila.
:*Lowered flap -izvučeno zakrilce.
:*Plain flaps- vrsta zakrilca koje se otklanja prema dolje povećavajući tako zakrivljenost krila.
:*Single-slotted flap -zakrilce s jednim procjepom.
:*Split flaps- vrsta zakrilca koje se otklanja s donje strane krila povećavajući njegovu zakrivljenost, dok gornjaka krila ostaje nepromijenjena.
:*Take-off flap -zakrilce u položaju za uzlijetanje.

Knjiga pojmova u zrakoplovstvu: F


Knjiga pojmova u zrakoplovstvu/B

Ovdje se nalazi spisak i prijevodi pojedinih riječi s engleskog jezika na slovo B.
1 Sadržaj odjeljka
Moduli opisuju riječi vezane za:
*Back - Nazad.
*Balance – Balans, stanje ravnoteže tijela.
*Ball - Kuglica.
*Balloon - Zračni balon.
*Band - Opseg, traka, pojas, spektar radiofrekvencija.
*Bar - Bar (jedinica za mjerenje), poluga
*Barometer - Barometar.
*Basic - Osnovni.
*Battery - Baterija.
*Bead - Povijati rub, ivicu.
*Beam - Zraka, potporni element konstrukcije.
*Bearing - Ležaj, smjer.
*Blade - Krak propelera, (elise), lopatica fena ili lopatica turbine.
*Bleed - Ispuštati, drenirati, odvoditi.
*Block - Blokada, zračna struja, udar.
*Blow - Puhati, zračna struja, udar.
*Boost - Pojačati, osnažiti.
*Booster - Pomoćni mehanizam (servo), startna raketa.
*Box - Kutija.
*Brake - Kočnica
*Break - Lomiti, probiti, isključiti.
*Burner - Komora izgaranja, gorionik, mlaznica.
*By-pass - Obilazni vod, premostiti.

Knjiga pojmova u zrakoplovstvu: B


Knjiga pojmova u zrakoplovstvu/L/Slijetanje

1 Pojmovi vezani za "landing"
*Landing aid –sredstva na Zemlji i zrakoplovu koja pomažu pri slijetanju.
*Landing area –prostor predviđen za slijetanje zrakoplova.
*Landing beacon –far za slijetanje.
*Landing beam –snop ravni poniranja.
*Landing check –provjera prije početka postupka slijetanja.
*Landing clearance –dozvola za slijetanje.
*Landing deceleration chute –kočioni padobran za slijetanje.
*Landing direction –smjer slijetanja.
*Landing direction indicator – pokazivač jačine i smjera vjetra, izrađen od laganog materijala u obliku cijevi, najčešće obojen u crveno-bijelim prugama.
*Landing downwind –slijetanje niz vjetar.
*Landing facilities –oprema i sredstva za slijetanje na zračnoj luci.
*Landing field –letilište, aerodrom.
*Landing flaps – zakrilca, pomične komande na izlaznim ivicama krila koja se izvlače prilikom slijetanja radi povećanja uzgona i otpora kako bi zrakoplov mogao sletjeti s što manjom brzinom.
*Landing flare path –putanja izravnavanja pri slijetanju.
*Landing impact –udar pri slijetanju zrakoplova.
*Landing instruction –uputstvo za slijetanje.
*Landing lights – svjetla zrakoplova koja se koriste prilikom slijetanja, najčešće su smještena na podvozju (ili nosu zrakoplova) i u korijenu krila (ili se izvlače iz donjake krila).
*Landing minimum –minimalni meteorološki uvjeti za slijetanje zrakoplova.
*Landing parashute –padobran za kočenje neposredno nakon slijetanja.
*Landing path –putanja poniranja pri slijetanju.
*Landing permission –dozvola za slijetanje.
*Landing procedure –postupak i pravila za slijetanje.
*Landing prohibition –zabrana slijetanja.
*Landing restriction –ograničenje za slijetanje.
*Landing roll -dužina staze potrebna za zaustavljanje zrakoplova mjerena od točke dodira.
*Landing sequence –redoslijed za slijetanje zrakoplova.
*Landing shock –udar pri slijetanju zrakoplova.
*Landing speed –brzina slijetanja.
*Landing strip –uzletno sletna staza.
*Landing weight – težina zrakoplova na slijetanju, težina koja se unaprijed izračunava radi namještanja položaja komandi i brzine slijetanja. U slučaju prekoračenja može doći do loma podvozja.
*Landing wires -uporne žice između krila na dvokrilnim zrakoplovima.
1.1 Ostala značenja
:*All weather landing –slijetanje pri svim vremenskim uvjetima.
:*Autoflare landing –slijetanje s automatskim izravnavanjem.
:*Automatic landing –automatsko slijetanje.
:*Balked landing –prekinuto slijetanje.
:*Belly landing –slijetanje na trup.
:*Blind landing –slijetanje po instrumentima.
:*Bounced landing –odskok pri slijetanju.
:*Bumpy landing –grubo slijetanje.
:*Compulsory landing –prinudno slijetanje.
:*Crash landing –udes pri slijetanju.
:*Crosswind landing –slijetanje uz prisutnost bočnog vjetra.
:*Dead engine landing –slijetanje s ugašenim motorima.
:*Emergency landing –prinudno slijetanje.
:*Flare landing –slijetanje s izravnavanjem.
:*Forced landing –prinudno slijetanje.
:*Full flap landing –slijetanje s potpuno izvučenim zakrilcima.
:*Full stop lending landing –slijetanje s potpunim zaustavljanjem.
:*Ground controlled landing –slijetanje po uputstvima zemaljske kontrole leta.
:*Hard landing –grubo slijetanje.
:*Heavy landing –grubo slijetanje.
:*Instrument landing –slijetanje po instrumentima.
:*Overshooting landing –prelijetanje, neuspješno slijetanje.
:*Power landing –slijetanje s velikim gasom.
:*Powerless landing –slijetanje bez snage.
:*Reverse thrust landing –slijetanje s upotrebom skretača mlaza (riversa).
:*Smooth landing –meko slijetanje.
:*Stall landing –slijetanje kritičnom brzinom.
:*Tail low landing –slijetanje na tri točke.
:*Touch and go landing –slijetanje i odmah zatim uzlijetanje bez zaustavljanja.
:*wheels-up landing –slijetanje s uvučenim podvozjem.

Knjiga pojmova u zrakoplovstvu: L


Knjiga pojmova u zrakoplovstvu/S

Ovdje se nalazi popis i prijevodi pojedinih riječi s engleskog jezika na slovo S.
1 Sadržaj odjeljka
Moduli opisuju riječi vezane za:
*Safety -Sigurnost
*Schedule -Raspored, plan, program
*Screen -Mrežica, rešetka, filter, ekran
*Seal(ing) -Brtva, (brtvljenje)
*Search -Traganje
*Seat -Sjedalo
*Secondary -Sekundarni
*Section -Sekcija, presjek
*Selector -Birač
*Self -Samo
*Separation -Odvajanje, razdvajanje
*Service -Servis, održavanje, opsluživanje zrakoplova, služba
*Servo -Servo-pokretač
*Setting -Podešavanje, postavljanje, položaj
*Shaft -Osovina, vratilo
*Shear -Smicanje
*Shock -Udar, udarac
*Short circuit -Kratki spoj
*Side -Strana, stranica, bok
*Signal -Signal
*Single -Pojedinačan, jednostruk
*Skin -Oplata zrakoplova
*Solid -Čvrst, neodvojiv, pun
*Sonic -Zvučni
*Space -Prostor, svemir, razmak.
*Span -Raspon
*Spar -Ramenjača
*Spark -Iskra
*Specific -Specifičan
*Speed -Brzina
*Split -Podijeliti
*Spot -Točka, mjesto
*Spray -Prskati, raspršiti mlaz
*Spring -Opruga
*Stability -Stabilnost
*Stabilizer -Stabilizator
*Stair(way) -Stepenice, stepenište.
*Stall(ing) -Odvajanje strujnica
*Stand -Postolje, stol, polica
*Standard -Standard, standardni
*Start(er) -Starter, pokrenuti motor
*Static -Statički, smetnje u atmosferi
*Station -Stanica
*Steel -Čelik
*Steep -Strm, oštar
*Stick -Pilotska palica
*Stop -Graničnik
*Straight -Pravolinijski,prav, neposredan
*Stream -Struja, tok
*Strenght -Čvrstoća, otpornost
*Stress(ed) -Naprezanje
*Stroke -Hod klipa, radni takt
*Structural –Konstrukcijski, dio konstrukcije
*Structure -Konstrukcija, "kostur" zrakoplova
*Strut -Upornica
*Suction -Usisavanje, usisni
*Suit -Odijelo, odjeća
*Supercharger -Superpunjač (kompresor)
*Supplay -Napajanje, snabdijevanje, dovod
*Surface -Površina
*Suspension -Pričvršćivanje, vješanje, elastična veza
*Sweep -Zanošenje (djelovanjem vjetra); strijela krilo
*Swirl -Vrtlog, vrtložno kretanje
*Switch -Prekidač
*System -Sustav

Knjiga pojmova u zrakoplovstvu: S


Knjiga pojmova u zrakoplovstvu/D

Ovdje se nalazi popis i prijevodi pojedinih riječi s engleskog jezika na slovo D.
1 Sadržaj odjeljka
Moduli opisuju riječi vezane za:
*Deflection - Otklon, pomicanje
*Differential - Razlika
*De-icing - Odleđivanje
*Delta - Delta, grčko slovo
*Digital - Brojčani
*Dope - Aero-lak
*Double - Dvostruk, udvostručen
*Drag - Otpor
*Drain - Ispustiti, drenirati, ocijediti
*Drift - Zanošenje
*Drive - Pogon
*Dual - Dupli
*Dry - Suh
*Dynamic - Dinamički

Knjiga pojmova u zrakoplovstvu: D


Knjiga pojmova u zrakoplovstvu/W/Kotač

1 Pojmovi vezani za "wheel"
*Wheel axle -osovina kotača podvozje.
*Wheel base -razmak između kotača podvozja.
*Wheel brake -kočnice na kotačima podvozja.
*Wheel chock, podmetači, drveni ili gumeni podmetači koji se postavljaju ispred i iza kotača podvozja i služe za osiguranje zrakoplova parkiranog na platformi od neželjenog kretanja.
*Wheel fork -vilica kotača, vilica između koje se učvršćoje kotač.
*Wheel half -polovica sklopa kotača podvozja, jedan dio naplatka oko kojeg se postavlja kotač.
*Wheel load -opterećenje koje na sebe prima svaki kotač.
*Wheel rim -obod kotača.
*Wheel shimmy -oscilacija kotača.
*Wheel track -razmak kotača, širina traga.
*Wheel well -prostor u konstrukciji zrakoplova u koji se uvlači podvozje nakon uzlijetanja.
1.1 Ostala značenja
:*Main wheel -kotači na glavnom podvozju.
:*Nose wheel -kotači na nosnoj nozi (prednjem podvozju).
:*Steerable wheel -upravljiv kotač.
:*Steering wheel -upravljač
:*Tail wheel -repni kotač.
:*Trim-control wheel -kotač za pokretanje trimera.
:*Twin wheels -udvojeni kotači.

Knjiga pojmova u zrakoplovstvu: W


Knjiga pojmova u zrakoplovstvu/G

Ovdje se nalazi popis i prijevodi pojedinih riječi s engleskog jezika na slovo G.
1 Sadržaj odjeljka
Moduli opisuju riječi vezane za:
*Galvanic –Galvanski
*Gas –Plin
*Gasoline –Benzin
*Gauge –Mjerni instrument
*Gear –Zupčanik
*Generator –Generator
*Glider (Glide, Gliding) –Jedrilica (Zrakoplov)
*Gradient –Gradijent
*Gravity –Gravitacijska sila
*Ground –zemaljski, uzemljenje, zemlja,
*Guidance –Navođenje, upravljanje.
*Gyro(scope) –Žiroskop, žirokompas, žiro-horizont.

Knjiga pojmova u zrakoplovstvu: G